Izvor: RTS, 12.Avg.2020, 16:57\nInženjerija Vojske Srbije obnovljena je u skladu sa najvišim standardima, a naši inženjerci u potpunosti su osposobljeni i spremni da se u kratkom roku angažuju na bilo kojem zadatku i kada je potrebna pomoć građanima Srbije, saopštilo je Ministarstvo odbrane.\nZahvaljujući velikim ulaganjima Ministarstva odbrane i donaciji NR Kine, inženjerijske jedinice VS opremljene su savremenim sredstvima, pre svega inženjerijskim mašinama, kamionima, >> Pročitaj celu vest na sajtu RTS << sistemima za mehanizovani rad u oblasti zaprečavanja i savlađivanja prepreka", navodi Ministarstvo odbrane.\nInžnjerijska sredstva koje je donirala Kina umnogome su unapredila operativne sposobnosti Kopnene vojske u realizaciji inženjerijskih i protivinženjerijskih dejstava.\nTa sredstva na terenu su se pokazala kao izuzetno kvalitetna i pouzdana, sa dobrim upotrebnim karakteristikama.\nMeđu njima su i samohodne inženjerijske mašine (motorni grejderi, dozeri guseničari, dozeri točkaši, valjci), transportna sredstva (vučni vozovi, samoistovarivači, auto-cisterne za vodu, auto-cisterna za gorivo), sredstva integralnog transporta (viljuškari) i specijalna vozila (sanitetska i vatrogasna).\nTa sredstva, navodi Ministarstvo odbrane, već su uveliko našla primenu u otklanjanju posledica tehničkih i elementarnih nepogoda i pomoći ugroženom stanovništvu naše zemlje.\nIzvršenje zadataka u sve tri misije Vojske Srbije, bilo u miru ili ratu, ne može se zamisliti bez učešća inženjerije, koja svoju vrednost pokazuju onda kada je najteže.\nBrojni su primeri kada su inženjerijske jedinice Vojske Srbije prve pritekle u pomoć stanovništvu pogođenom poplavama, zemljotresom, klizištima, požarom i drugim prirodnim katastrofama.\nOsim opremljenosti sredstvima, osnov za uspešno izvršenje zadataka predstavljaju obučenost i osposobljenost kadra, a pripadnici Vojske Srbije su i u ovoj godini dokazali svoju spremnost da se nose sa najsloženijim vremenskim i zemljišnim uslovima, kako bi pomogli stanovništvu gde god i kad god je to potrebno.\nNakon vremenskih nepogoda koje su krajem juna ove godine zadesile gotovo celu Srbiju i nanele velike materijalne štete, pripadnici Vojske Srbije pružili su pomoć ugroženom stanovništvu u Arilju, Blacu, Prokuplju, Kruševcu, Kraljevu, Trsteniku, Gornjem Milanovcu, Ivanjici i Malom Zvorniku.\nU navedenim mestima pripadnici Vojske Srbije bili su angažovani na sanaciji rečnih korita, popravci i uređenju oštećenih puteva, izgradnji i rekonstrukciji bedema oko plavnih reka, zaustavljanju i nasipanju klizišta, postavljanju mostova koji su meštanima odsečenih sela omogućili povezivanje sa gradom, kao i sanaciji štete na privatnim posedima.\nU mestima gde je zbog radova na sanaciji štete na cevovodu i vodovodnoj infrastrukturi došlo do nestašice vode, Vojska Srbije obezbedila je auto-cisterne sa pijaćom vodom.\nUređena staza za tenkovski biatlonPripadnici Vojske Srbije su ove godine, u okviru Vojnog kompleksa "Međa", dobili uređenu stazu za tenkovski biatlon, osmišljenu i prilagođenu modelu poligona prema nacrtu dobijenom od strane Oružanih snaga Ruske Federacije, tako da se tenkovske posade Kopnene vojske u budućnosti mogu u što realnijim uslovima pripremati za takmičenja u tenkovskom biatlonu.\nOsim staze na poligonu "Međa" izgrađen je i zaštitni bedem ka selu Međa, zahvaljujući kojem su se na poligonu stekli uslovi za izvođenje gađanja umetnutim cevima artiljerijskih, oklopnih i mehanizovanih jedinica.\nVostok.rs: Inžinjerija Vojske Srbije obnovljena u skladu sa najvišim standardima\nMinistarstvo odbrane Srbije: Inženjerija obnovljena zahvaljujući donaciji Kine\nMinistarstvo odbrane Srbije je danas saopštilo da je Inženjerija Vojske obnovljena zahvaljujući "velikim ulaganjima Ministarstva odbrane i donaciji Narodne Republike Kine".U saopštenju piše da je nova oprema nabavljena u skladu s najvišim standardima, te su inženjerci spremni da se u kratkom...


Vučić: Priština zahtevima za priznanje odrešila ruke Beogradu\nPredsednik Srbije Aleksandar Vučić rekao je da Priština od nekih zemalja traži priznanje nezavisnosti Kosova, čime krši Vašingtonski sporazum, ali je istakao da su time Beogradu odrešili ruke i ukazali na pravac kojim treba da ide.\n"Video sam poslednje zahteve ministra odbrane u Prištini koji kaže da je tražio od Gruzije, Ukrajine, Azerbejdžana i još nekih priznanje Kosova. Dobro je da su nas obavestili o tom pitanju, hvala im na tome", rekao je Vučić u Brusu, pošto je posetio Prokuplje i Blace.\nOn je istakao da to predstavlja kršenje Vašingtonskog sporazuma, ali je zahvalio Prištini što je Beogradu odrešila ruke, dodajući da taj sporazum ionako važi do septembra.\n"Tako da su nam ukazali pravac kojim treba da idemo i mi ćemo svoj posao da radimo", poručio je Vučić, dodajući i da razume da su Albanci nervozni, jer im stvari ne idu kako misle.\nNa pitanje novinara kako vidi jedinstvene političke nastupe albanskih stranaka u srpskim sredinama pred lokalne izbore na KiM, Vučić je rekao da je njihov posao da se ujedinjavaju.\n"Neka se ujedinjavaju, to je njihov posao. Mi izlazimo ujedinjeno, jer oni koji nisu ujedinjeni i nisu iza Srpske liste teško će dobiti poverenje naroda", rekao je Vučić dodajući da se poverenje dobija na osnovu zajedništva i jedinstva, a ne na osnovu rušenja, kao i da to čuva naš identitet i opstanak na KiM.\nPredsednik Srbije je naveo da Beograd na svaki način pomaže Srbima na Kosovu i Metohiji i da će to još intenzivnije nastaviti da radi i ubuduće.\nVučić: Moramo se navići na pritiske\nIstiče "da se moramo navići na pritiske, jer će neki raditi na razgradnji i slabljenju Srbije, a naš posao je da radimo na snažnijoj Srbiji".\n"Mislim da je potpuno jasno da će pritisak dolaziti iz zemalja i delova sveta koji su priznali nezavisnost Kosova, mnogih koji žele da pod plaštom stvaranja funkcionalne BiH ukinu Republiku Srpsku. Kroz finansijsku podršku političkim akterima koji žele slabiju Srbiju", rekao je predsednik Srbije Aleksandar Vučić.\nVučić je rekao da u skladu s tim ide što rade mnoge društvene mreže "bustujući" one koji su za slabiju i protiv snažne Srbije, a smanjujući brojeve onih koji su za snažniju Srbiju.\n"Na to morate da se naviknete, nema kuknjave. Oni neka rade svoj posao na razgradnji i slabljenju Srbije, a mi ćemo da radimo na jačanju Srbije", naglasio je predsednik.\nVučić je tako pojasnio nedavnu izjavu u Bajinoj Bašti da pred Srbijom nije lako vreme, da će se povećati pritisci oko Kosova i RS i šta će biti glavni instrumenti tih pritisaka, odakle ih najviše treba očekivati i možemo li odgovoriti na njih


Vesti online / Vesti / Hronika / Lančani sudar kod Bubanj potoka\nSudar se dogodio u pravcu ka Beogradu na delu autoputa koji je na nizbrdici.\nKako javlja reporter B92 šest osoba sa lakšim povredama preveženo je kolima Hitne pomoću u Urgentni centar. Među povređenima su i jedno dete i beba od 2 meseca, ali povrede nisu teže.\nU sudaru je učestvovalo 13 vozila, među kojima su i dva autobusa. Kako očevici navode, do sudara je došlo kada se, za sada iz nepoznatih razloga, u srednjoj traci zaustavio jedan automobil.\nSaobraćaj u smeru ka Beogradu je u prekidu.


Država ne radi dovoljno da se novinari osjećaju bezbijedno – 35mm\nDržava ne radi dovoljno da se novinari osjećaju bezbijedno\nNVO „35 mm“, članica Građanske alijanse smatra da je usvajanje žalbe na Ustavnom sudu povodom nedjelotvorne istrage pokušaja ubistva novinara Tufika Softića – znak ohrabrenja i satisfakcija ne samo za Softića već i cjelokupnu medijsku zajednicu.\nTako je i zvanično potvrđeno da je Softiću povrijeđeno pravo iz Evropske konvencije za zaštitu ljudskih prava i osnovnih sloboda. Ovo je i opomena nedjelotvornom tužilačkom i policijskom sistemu i ujedno poziv da se pred lice pravde izvedu odgovorni za niz propusta koji su sada i zvanično sankcionisani. Država, prosto, nije uradila dovoljno i ne radi dovoljno da se novinari osjećaju bezbijedno i stoga je ova presuda značajna kao ohrabrenje novinarima da ne dozvole da u zaborav odu svi propusti organa vlasti i da budu uporni u borbi za njihova prava jer već za nekoliko mjeseci zastarijeva nekoliko slučajeva napada na predstavnike sedme sile.\nOhrabrujemo tužilaštvo da ponovo pokrene istragu povodom ugrožavanja Softića i sankcioniše odgovorne.\nNVO „35mm“ je u procesu kreiranja dokumentarnog filma o napadima na novinare, i povezanim istragama a sve u saradnji sa istaknutim novinarima i žrtvama – kako bi ostavili trajan podsjetnik na represiju i propuste koji će jednom za svagda, nadamo se, ostati iza nas.


Lajčak nije dobar izbor za specijalnog predstavnika EU - BIGportal.ba\n21 Februara, 2020 21 Februara, 2020 049\nViši saradnici Savjeta za politiku demokratizacije u Berlinu i Briselu, Bodo Veber i Tobi Vogel, u opširnoj zajedničkoj analizi za EUobzerver nastoje da dokažu da Miroslav Lajčak ne bi bio dobar izbor za specijalnog izaslanika EU za pregovore Beograda i Prištine, a u nizu razloga koje navode prvi je – jer dolazi iz zemlje koja ne priznaje nezavisnost tzv. Kosova.\nVeber i Vogal u tekstu pod nazivom “Zašto je Miroslav Lajčak pogrešan izbor za izaslanika EU”, ocjenuju da, površno gledano, Lajčak djeluje kao neko ko ima potrebne kvalifikacije za tu funkciju, jer govori srpski jezik i bio je izaslanik EU za nadgledanje referenduma o nezavisnosti Crne Gore 2006. i specijalni predstavnik EU za BiH od 2007. do 2009, kada je obavljajao i funkciju visokog predstavnika, a zna, kažu, i da “pliva” u briselskoj birokratiji.\n“Uprkos ovim očiglednim kvalifikacijama, međutim, Lajčak je pogrešan čovjek iz niza razloga”, smatraju Vogel i Veber.\nOni u prvi plan ističu da je Slovačka jedna od pet zemalja članica EU koje ne priznaju nezavisnost Kosova, kao i Španija, iz koje potiče Žozep Borel, koji je u decembru imanovan za šefa diplomatije EU.\nUkazuju da bi onda, ukoliko bi Lajčak bio imenovan, obojica visoko pozicioniranih diplomata EU, zaduženih za pitanje KiM, poticala iz zemalja članica koje ne priznaju tzv. Kosovo, a koje čine manjinu u EU, i oni bi nadgledali pregovore koji bi, po njima, trebalo da se završe tako što bi “Srbija priznala nezavisnost Kosova”.\n“Ovim bi se poslao snažan signal da EU zauzima strane”, kažu njih dvojica i primjećuju da bi to značilo podršku predsjedniku Srtbije, kojeg smatraju sve autoritarnijim, pred izbore.\nKao drugi razlog, navode da Lajčak ima “istoriju političkih neuspjeha na Balkanu”.\nKao specijalni predstavnik EU i visoki predstavnik u BiH, Lajčak je učestvovao u “ozbiljnim političkim sukobima” s predstavnikom Srba u BiH Miloradom Dodikom.\nSukob se završio, kažu, ponižavajućim povlačenjem Lajčaka, a zaradio je reputaciju da je slab na Dodika i da je prosrpski nastrojen.\nKao treći razlog, Vogel i Veber navode da Lajčak ima istoriju stavljanja ličnih i profesionalnih ambicija iznad misije koja mu je dodijeljena.\n“Naglo je napustio mjesto u Sarajevu nakon godinu i po dana na toj funkciji – uz objašnjenje da ne može da odbije ponudu Roberta Fica, tadašnjeg premijera Slovačke, da predvodi diplomatiju te zemlje – samo da bi narednih godina potkopao svog naslkednika u Sarajevu”, tvrde oni.\nVogel i Veber dodaju, pozivajući se na brojne neimenovane izvore, da je Lajčak tražio mnogo širi portfelj od pregovora Beograda i Prištine, “iako je dobro znao da je ovo samo po sebi posao s punim radnim vremenom”.\nKao posljednji razlog, ukazuju da je Lajčak ostao član Vlade u Bratislavi uprkos tome što je premijer Fico morao da podnese ostavku poslije ubistva istraživačkog novinara Jana Kucijaka.\n“U regionu koji se bori s napadima moćnih zvaničnika na medije, ne samo u Srbiji, imenovanje Lajčaka bi poslalo potpuno pogrešnu poruku, pružajući još jednu ilustraciju onoga što građani Balkana vide kao obrazac neuspjeha zvaničnika EU”, ocjenjuju Vogel i Veber.\nVogel i Veber smatraju da bi imenovanje Lajčaka takođe ugrozilo nedavno najavljeno oživljavanje politike proširenja EU.\n“Države članice EU zato moraju da spriječe ovo imenovanje”, zaključuju Vogel i Veber.\nOni predlažu da budući izaslanik prije svega treba da potiče iz zemlje koja priznaje Kosovo.\nUpisali se u istoriju: Kultni hit iz 80-ih prešao milijardu YouTube pregleda\nJanša: Zbog engleskog soja virusa moguće odlaganje blažih mjera\nFauči: Bajdenov plan teško ostvariv


Sedam lokalnih samouprava učestvovaće u inicijativi 'Reload 2' koji sprovodi UNDP\nBeta 16. septembra 2021. 14:20\nSedam jedinica lokalne samouprave potpisalo je danas sporazume o saradnji u okviru inicijative „Reload 2“, koja će trajati od 2021. do 2024. godine, i ima ukupnu vrednost od 2 miliona dolara u Srbiji.\n„Reload 2“ je druga faze Regionalnog programa lokalne demokratije na Zapadnom Balkanu, koji finansira Evropska unija, a sprovodi Program Ujedinjenih nacija za razvoj (UNDP).\nPotpisivanjem Sporazuma u zgradi Ujedinjenih nacija u Beogradu gradovi i opštine učesnice u programu – Novi Sad, Kruševac, Vrnjačka Banja, Topola, Subotica, Vladičin Han i Babušnica – obavezale su se da će, uz pomoć UNDP-a, uvesti transparentnije procedure za finansiranje projekata organizacija civilnog društva (OCD).\nTo uključuje uspostavljanje jasnijih i transparentnijih kriterijuma za odabir inicijativa finansiranih iz lokalnih fondova, praćenje potrošnje dodeljenih sredstava, te izveštavanje javnosti o rezultatima.\n„Reload 2“ program će promovisati i podržati angažovanje mladih i sprovodjenje omladinskih inicijativa, dogovoreno je sporazumom.\nMinistarka za ljudska i manjinska prava i društveni dijalog Gordana Čomić izjavila je da njeno ministarstvo podržava taj program jer veruje da se demokratija gradi na lokalnom nivou.\n„Ministarstvo će pripremiti priručnik, recept za primenu zakona o planskom sistemu na lokalu, i uputstvom kako da se dele informacije i uključe svi zainteresovani u dijalog od starta. Ovaj program menja komunikaciju izmedju izabranih članova lokalne vlasti i gradjana“, rekla je Čomić.\nStalna predstavnica UNDP-a u Srbiji Fransin Pikap podsetila je na, kako je ocenila, odlične projekte OCD koje su bile učesnice u prethodnoj fazi programa, poput inicijative Udruženja za pomoć osobama s autizmom u Kragujevcu.\n„Predano osoblje i volonteri organizacija civilnog društva su u direktnom kontaktu sa gradjanima i mogu najbolje da prepoznaju njihove potrebe. Zbog svog rada na terenu, znanja i iskustva, organizacije civilnog društva su u najboljoj poziciji da ukažu na prioritete koje je potrebno finansirati iz ograničenih lokalnih budžeta. Naš cilj je da pomognemo organizacijama i lokalnim organima vlasti da efikasnije primene postojeću zakonsku regulativu, a na dobrobit svih gradjana“, kazala je ona.\nŠef odeljenja za saradnju u Delegaciji Evropske unije u Srbiji Nikola Bertolini izjavio je da je taj program ključan za uspostavljanje razumevanja izmedju lokalnih vlasti i organizacija civilnog društva koje igraju veoma važnu ulogu u zajednici.\n„Nadamo se da će se i druge opštine i gradovi ugledati na partnere u ‘Reload 2’ programu, i primere dobre prakse proširiti kroz čitavu zemlju. Takodje se nadamo da ćemo kroz ovaj program pomoći mladima da se pokrenu i preuzmu aktivniju ulogu u svojim zajednicama“, dodao je Bertolini.\nGradjanske inicijative koje će se sufinansirati iz lokalnih budžeta i „Reload 2“ sredstava doprineće poboljšanju životnih uslova gradjana u tim lokalnim zajednicama nudeći im nove usluge i povećavajući kvalitet i obuhvat postojećih, rečeno je na konferenciji pre potpisivanja sporazuma.


Komunalac u Leskovcu nabavio novu čistilicu – Info Centar Juga\nKomunalac u Leskovcu nabavio novu čistilicu\nJavno-komunalno preduzeće „Komunalac“ nabavilo je novu čistilicu marke Dulevo 2000, investicija je vredna 15,8 miliona dinara, a mašina je nabavljena od firme Prodres iz Kruševca, koja se na tenderu javila kao najpovoljniji ponuđač.\nLeskovac – Zahvaljujući ovom ulaganju „Komunalac“ će imati mogućnost da pokrije sve delove grada, a novu mašinu će najviše koristiti za čišćenje javnih površina u užem centru grada, prvenstveno parkova, gde je otežan pristup velikoj čistilici. JKP „Komunalac“ je poslednje tri godine nekoliko puta obnavljao svoju mehanizaciju, što, prema rečima direktora ovog preduzeća Vladimira Sinadinovića, ima za cilj da se Leskovac bude što čistiji i uređeniji grad.\nU ovom periodu nabavljene su nove motorne kosačice, testere i trimeri, za održavanje zelenih površina, ukupne vrednosti oko milion dinara. U decembru prošle godine, nabavljena je autočistilica 5000 u koju je uložen 21 milion dinara, a tokom prošle godine ovo preduzeće kupilo je i vozilo za obeležavanje horizontalne signalizacije, vredno 2,7 miliona dinara. Tokom 2013. nabavljena je i autocisterna vredna 9 miliona dinara, a za ovu godinu Komunalac je planirao i nabavku novog traktora sa priključnim mašinama i kamiona sa kiperom, u šta će biti uloženo još oko 2,6 miliona dinara.\nGradonačelnik Leskovca Goran Cvetanović je, prilikom prezentacije nove čistilice, najavio da je lokalna samouprava poslala zahtev za zapošljavanje još 10 komunalnih policijaca u Leskovcu.\nIsplaćen novac za projekte iz kulture\nTuristička organizacija opštine Lebane prvi put samostalno na Međunarodnom sajmu turizma\nŠkola po meri učenika\n"MEDKOMTEK" OTVARA NOVU FABRIKU U LESKOVCU


NACRT ZAKONA O IZMJENAMA I DOPUNAMA ZAKONA O SLOBODNOM PRISTUPU INFORMACIJAMA: Nastavak dijaloga o Nacrtu zakona od jula mjeseca\nDijalog na temu Zakona o slobodnom pristupu informacijama (SPI) trebalo bi da bude nastavljen sljedećeg mjeseca, nakon što je odložen zbog širenja koronavirusa.\n"Biće organizovan okrugli sto o izmjenama i dopunama Zakona o slobodnom pristupu informacijama, čije je održavanje planirano tokom jula", ukazali su kratko iz Ministarstva javne uprave (MJU).\nResor Suzane Pribilović je sredinom aprila odustao od planiranog okruglog stola, nakon što je više desetina nevladinih organizacija, urednika i novinara crnogorskih medija pozvalo premijera Duška Markovića da odloži održavanje javnih konsultacija na tu temu do kraja pandemije.\nOni su tada neprimjerenim ocijenili da MJU i Vlada u trenutku kada su građani bili zatvoreni u kućama i kada Skupština zbog vanrednih mjera nije zasjedala organizuje javnu raspravu o njihovom ustavnom pravu na pristup informacijama. Istakli su da odluka da se stavi na raspravu Zakon o SPI u vrijeme pandemije zasigurno ne doprinosi povjerenju građana u rad Vlade.\nPrvi slučajevi virusa pojavili su se u Crnoj Gori 17. marta, a u periodu kada je trebalo da bude održan okrugli sto, mjesec dana kasnije, bilo je oko 270 zaraženih.\n"Vjerujem da smo još jednom potvrdili iskrenu posvećenost Vlade i MJU saradnji i dijalogu sa NVO i medijima, posebno u kontekstu unapređenja transparentnosti javnih politika", saopšteno je tada iz resora javne uprave.\nIz Mreže za afirmaciju nevladinih organizacija (MANS) su u tom periodu napominjali da Zakon o SPI donosi jako loša rješenja, na primjer, da političke partije nisu više obavezne da izvještavaju o svojim finansijama, a njime se takođe precizno ne definiše šta predstavlja poslovnu tajnu.\nOve godine održavaju se parlamentarni izbori, a vlast će se birati i u pet opština.\nZakon je posljednji put mijenjan u julu 2017, a u suštini omogućava vlastima da sve informacije koje ne žele da objelodane označe nekim od stepena tajnosti i tako ih učine nedostupnim javnosti.


- UniCredit banka - UniCredit Grupa učestvuje u svetskoj inicijativi “Sat za našu planetu” pod pokroviteljstvom Svetskog fonda za prirodu (WWF) - Banke:online/\nUniCredit banka - UniCredit Grupa učestvuje u svetskoj inicijativi “Sat za našu planetu” pod pokroviteljstvom Svetskog fonda za prirodu (WWF) //\n// 2010-03-26 14:37:49\nUniCredit Grupa će u subotu 27. marta učestvovati u svetskoj inicijativi “Sat za našu planetu”, pod pokroviteljstvom WWF-a što je u skladu sa njenom strategijom održivog razvoja. Tom prilikom će u pojedinim najvećim zgradama UniCredit Grupe širom Evrope svetla biti ugašena na 60 minuta. Ova akcija se sprovodi sa ciljem da stanovnici planete, institucije i kompanije postanu svesni važnosti problema koje sa sobom nose klimatske promene.\nSvetla će od 20.30h pa u narednih sat vremena biti isključena u zgradama u pojedinim evropskim gradovima u kojima je UniCredit Grupa prisutna. Kroz ovu simboličnu akciju, Grupa će pokazati svoju posvećenost zaštiti od klimatskih promena i istaći potrebu smanjivanja emisije izduvnih gasova. Pored toga, UniCredit Grupa je pozvala i sve svoje zaposlene (166.000) da se priključe ovoj inicijativi.\nOvo nije prvi put da se Grupa uključuje u ovakve akcije, već je u njima učestvovala i prethodnih godina. Ove akcije su bile usmerene na sprovođenje mera za postizanja energetske efikasnosti i korišćenje obnovljivih izvora energije u svim prostorijama UniCredit Grupe. Pored toga, Grupa je učestvovala u programima kao što je UNEP FI koji predstavlja globalno partnerstvo između Programa Ujedinjenih nacija za životnu sredinu (UNEP) i finansijskog sektora koji ima za cilj da oceni uticaj problema zaštite životne sredine i socijalnih problema na finansijsko poslovanje.\nUčešćem u ovoj inicijativi Grupa pruža simboličan dokaz da je svesna da i finansijske grupe snose deo odgovornosti za suočavanje sa glavnim problemima u vezi sa zaštitom životne sredine i održivog razvoja.\nTagovi: unicredit_banka banke\n: UniCredit banka - Domaćinstva u CIE-i plove kroz burne vode //


Potpisani ugovori za "zelene" projekte\nHome / Ekologija / Potpisani ugovori za “zelene” projekte\nMinistar zaštite životne sredine Goran Trivan potpisao je ugovore sa predstavnicima nevladininih organizacija o dodeli bespovratnih sredstava za podršku projektima u oblasti zaštite životne sredine.\nMinistar Trivan je rekao da nema razvijenog društva bez razvoja civilnog društva čiji je je značaj neprocenjiv u stvaranju društvene klime u kojoj će zaštita životne sredine biti jedan od prioriteta. „ Država i ministarstvo računaju na podršku civilnog društva. Ni najbogatije zemlje sveta nemaju dovoljne kapcitete da sve urade same, jer je to pitanje ne samo novca već i ljudskih resursa, i zato je važno da u postizanju evropskih standarda u zaštiti životne sredine imamo podršku civilnog sektora i drušva u celini “. Podsetio je da cenu nebrige o životnoj sredini već plaćamo i to skupo, od posledica po zdravlje ljudi, do gubitka biodiverziteta i ekosistema koji su nam osnova života, do klimatskih promena, i ukazao da će bitka za zdravu životnu sredinu i dostizanje EU standarda trajati trideset godina i da neće stati, jer će te zemlje dalje napredovati. „ U borbi za zdravu životnu sredinu važna nam je podrška svih, vladinog i nevladinog sektora, medija, predstavnika nauke i struke, privrede, mlade generacije ali nam je dragoceno iskustvo starije generacije, penzionera. Cilj je da svi budemo zelena vojska, “ istakao je ministar. On je pozvao društveno odgovorne kompanije da podrže i pomognu aktivnosti civilnog društva. Ukazao je da je Ministarstvo ove godine izdvojilo više sredstava za podršku nevladinim organizacijama i da će nastojati da se više sredstava izdvaja za rad civilnog sektora u zaštiti životne sredine.


U okviru svih predavanja postoji program kao i tehnike prevazilaženja problema depresije, hroničnog umora, neraspoloženja, kontrole stresa i negativnih misli...\nPredavač je dr med. Danijel Živanović. Na predavanju će između ostalog biti reči o pravilnoj ishrani i namirnicama koje pozitivno i negativno utiču na naš organizam. Fondacija "Zdrav život" organizuje za zainteresovane građane besplatne seminare i radionice, čiji je cilj da osposobe polaznike da primene jednostavne i prirodne metode za poboljšanje zdravlja.\nOsim praktične pomoći u pronalaženju najboljih metoda prirodnog lečenja i praćenja najnovijih istraživanja u oblasti zdravlja, Fondacija okuplja brojne iskusne stručnjake iz sveta medicine, koji svojim savetima pomažu svim zainteresovanima da ostvare kvalitetniji i lepši život.\nYou are here: PočetnaVESTIU Kulturnom centru predavanje „Depresiju je moguće pobediti“


Zbog nagle promene vremena koja se očekuje za vikend Hrvatski auto-klub objavio je posebno upozorenje vozačima.\n"Pred nama je još jedan povratnički vikend tokom kojeg bi, posebno u nedelju, 26. avgusta, zbog vremenskih neprilika, moglo biti poteškoća na putevima, jer će tada mnogi krenuti kućama ovog i idućeg vikenda", navode iz Hrvatskog auto-kluba.\nSutra će biti pojačan saobraćaj u smeru unutrašnjosti i u smeru zapada, s povremenim zastojima i čekanjima na graničnim prelazima, posebno na prelazu Bajakovo sa Srbijom.\nU subotu, 25. avgusta, najveće gužve biće u smeru unutrašnjosti, te iz smera istoka prema zapadnoevropskim odredištima.\nNajgušći saobraćaj očekuje se od 7.00 do 16.00 časova, a čekanja na granicama očekuju se i tokom večernjih i noćnih časova.\nU nedelju, 26. avgusta, prema prognozi iz Hrvatskog hidrometeorološkog zavoda, nagla promena vremena i jaka bura očekuju se u podvelebitskom području, što će stvoriti dodatne probleme.\nGužve su moguće u smeru unutrašnjosti tokom celog dana, a posebno u poslepodnevnim časovima, zbog povratka domaćih turista sa letnjih odredišta.


Pripadnici Vojske Srbije lutkom obradovali malu Danijelu iz Taraša\nObjavljeno 26.10.2017. u 16h\nTreću godinu zaredom pripradnici Vojske Srbije sprovode humanitarnu akciju „Humanost na delu“ u okviru projekta Civilno-vojna saradnja.\nNakon što su materijalno potpomognute porodice u Knićaninu, Orašcu i Međi, ovaj put pomoć je podeljena trima porodicama iz Taraša.\n– Porodice koje odaberemo za materijalnu pomoć jesu u teškoj materijalnoj situaciji, ali istovremeno nisu ni korisnici socijalne pomoći iz prostog razloga što to ne žele, već nastoje da sami obezbede sredstva za život – pojašnjava major Rade Daljević iz Komande za razvoj Banatske brigade Zrenjanin.\nPorodica Stojkov iz Taraša, major Daljević i volonteri Crvenog Krsta\nOvom prilikom porodicama Stojkov, Miletić i Marinkov podeljeno je ukupno 300 kilograma humanitarne pomoći u vidu prehrambenih proizvoda i kućne hemije. Sredstva su prikupili pripadnici Vojske Srbije, a u akciju su se uključili i Kancelarija za socijalno uključivanje i smanjenje siromaštva pri Odeljenju za društvene delatnosti Gradske uprave u saradnji sa kompanijom Gomex, gradonačelnik Zrenjanina, kompanija Persu, Crveni Krst Zrenjanin kao i Centar za socijalni rad koji je „snimio“ situaciju na terenu bez obzira što ove porodice nisu korisnici njihovih usluga.\nJelena Dragić uručuje poklon maloj Danijeli Stojkov\nU porodici Stojkov je troje maloletne dece – Danijela, Sofija i Boris. Danijela je za predstojeći rođendan dobila i poseban poklon, lutku, lični dar majora Daljevića.\nU porodici Marinkov samohrani otac Milan sada živi sa petoro dece – Stojom, Valentinom, Milanom, Violetom i Jovicom, dok se preostalo četvoro odrasle dece osamostalilo.\nPorodica Marinkov sa donatorima\nU zajednici sa Milanom Marinkovim živi i radi i njegov brat blizanac Milorad\n– Ovim putem nastojimo da animiramo i druge ustanove, firme i pojedince da se uključe u ovu i slične akcije, a sa posebnim zadovoljstvom pominjem Milorada Dostanića iz Belog Blata, proizvođača „kućne“ hemije koji je od početka u ovoj akciji – podvukao je Daljević.\nTagovi:socijalna pomoc, Vesti Zrenjanin, Vojska, zrenjanin


Vulin: Dojave o bombama su kao korona - B92\nIzvor: B92 nedelja, 22.05.2022. | 11:36\nVulin je uporedio tu situaciju sa koronom, rekavši da se sa time mora živeti.\n"Ovo je oblik psihološkog rata, moderni terorizam, zastrašujuće je. Nemoguće je zaustaviti te dojave, a na nama je samo da povećamo preventivu", rekao je Vulin za TV Prva.\n"Da smo poslušali dojave o bombama na Fajnal foru, ne bi ni bio održan. Rukovodstvo F4 je poslušalo naš savet, mi smo radili preventivno, obezbedili dvoranu i to je bilo dovoljno. Nije moguće pregledati stotine, hiljade dojava o bombi u jednom danu. Jedini naèin da ovo prestane, da ukinemo internet, mobilne, telegrame, pisma... To je možda moguće samo u Severnoj Koreji", kazao je Vulin.\nPrema njegovim reèima, bio je i sluèaj da je u jednoj bolnici stigla dojava o bombi, ali da niko nije dva dana otvarao mejl, pa su zvali policiju posle dva dana.\nMinistar policije ocenjuje da je u pitanju teroristièka pretnja za celu Srbiju.\n"Mi nemamo milion obuèenih kontradiverzionih policajaca, 500.000 pasa koji će da pregledaju sve te dojave, i nekoliko miliona ureðaja za praćenje. Uhapsili smo šest srpskih maloletnika koji su to radili, a kada smo ih pitali zašto su to radili, odgovor je bio "ne znam". Imali smo i sluèajeve psihijatrijskih bolesnika koji su slali pretnje. Ovo je kao korona, to se jednostavno dešava, sa time mora da se živi", dodao je Vulin.\nMinistar policije je rekao da je u brojnim mejlovima o dojavama kao razlog navoðeno da su bombe postavljene jer Srbija nije uvela sankcije Rusiji.\n"Ali, da uvedemo sankcije Rusiji, mislite da pretnje ne bi stigle sa druge strane? U velikim zemljama, Rusiji, Americi... postoji epidemija ovakvih dojava. To je, jednostavno, nešto sa èime morate da živite, a na nama je da uradimo maksimalnu preventivu, ono što je do nas. Ipak, u jednom danu da pregledamo nekoliko hiljada objekata, fizièki nije moguće", istakao je Vulin.


source.ba | Crnadak na "Doha Forumu 2019": Evropska budućnost životno pitanje i za BiH\nMinistar spoljnih poslova BiH Igor Crnadak učestvuje u radu "Doha Foruma 2019" koji se danas održava u glavnom gradu Katara.\nCrnadak na IAEA-u: Novo ukazivanje na problem Trgovske gore\nCrnadak i Radman razgovarali o otvorenim pitanjima BiH i Hrvatske\nCrnadak o PS Vijeća Evrope: Šteta po međunarodni ugled BiH\nForum, na kojem učestvuje preko 3.000 zvanica, među kojima i deset predsjednika i premijera, te brojni svjetski ministri, jutros je svečano otvorio katarski emir.\nMinistar Crnadak učestvovao je na specijalnom panelu posvećenom budućnosti Evrope i značaju Evropske unije, kao i njenom širenju na zapadni Balkan.\nTokom izlaganja, ministar je istakao da svijetu treba jaka Evropska unija, koja je uticajan strateški igrač i efikasno rješava probleme, i unutrašnje i spoljne. On je naglasio da je evropska budućnost životno pitanje i za BiH i za ostatak zapadnog Balkana, te da je potrebno da EU radi na snažnijem privlačenju našeg regiona.\n"Ovo što smo do sada imali je presporo i jedini efikasan način je da EU traži dostizanje evropskih standarda i kriterija i u domaćim institucijama u najkraćem roku, stavljajući u prvi plan ono što je bitno za građane, a ne ono što je dobro za političare", rekao je ministar Crnadak.\nNa kraju, tokom razgovora s predstavnicima katarskih medija, ministar je pozvao predstavnike svih zemalja učesnica Foruma i međunarodnih kompanija da budu više prisutni u BiH i regionu s novim investicijama i projektima. On je pozvao i državljane Katara da tokom ove zime što više iskoriste direktnu avio liniju Doha-Sarajevo i posjete Jahorinu, Bjelašnicu i druge zimske centre u Republici Srpskoj i BiH.\nPrije početka Foruma ministar Crnadak je razgovarao i s turskim ministrom inostranih poslova Mevlutom Čavušogluom.\nUčešće na "Doha Forumu 2019" ministar završava prisustvom svečanoj večeri kod katarskog emira Tamima bin Hamada Al Tanija, saopšteno je iz Kancelarije za odnose s javnošću MVPBiH.


Vi ste ovde:Početna»Projektne aktivnosti»Podrška lokalnim organizacijama za jačanje rodne jednakosti i položaja samohranim majkama na tržištu rada\nBy Jovan objavljeno\t 05/10/2018 Projektne aktivnosti\nFondacija Ana i Vlade Divac, u partnerstvu sa Centrom za dostojanstven rad, organizovala je skup povodom dodele finansijskih sredstava lokalnim organizacijama za realizacuju projekata koje za cilj imaju jačanje rodne jednakosti i poboljšanja položaja samohranih majki na tržištu rada u EU Info centru. Podrška lokalnim organizacijama jedna je od aktivnosti projekta “Jačanje rodne jednakosti i položaj samohranih majki na režištu rada” koji se finansira iz sredstava Evropske unije.\nDelegacija Evropske Unije u Srbiji nastaviti sa podrškom ovakvih aktivnosti i projekata jer oni uvek daju najbolje rezultate na lokalnom nivou, rekla je Ana Milenić, Delegacija EU u Republici Srbiji.\nU sklopu projekta, šest organizacija civilnog društva dobilo je podršku za realizaciju inicijativa javnog zastupanja usmerenih na podršku zapošljivosti samohranih roditelja: Udruženje Okular iz Ćićevca, Udruženje Roditelj iz Beograda, Udruženje Laris iz Čačka, Udruženje, Udruženje Miona iz Aleksandrovca, Udruženje Lav iz Pirota, Udruženje žena, Lužničke rukotvorine iz Babušnice.\nŽarko Stepanović, direktor Kancelarije za saradnju sa civilnim društvom koja kofinansira projekat istakao je ovom prilikom „će se Kancelarija i dalje truditi da nađe novac za sufinansiranje i podršku. Čestitam dobitnicima u nadam se da ćemo nastaviti i ubuduće sa saradnju sa organizacijama“.\n“Fondacija Ana i Vlade Divac kroz svoje programe za kvalitetno odrastanje dece i omladine, godinama unazad pomaže posebno ranjive kategorije, kao što su samohrani roditelji, rekala je Ana Koeshall direktorka Fondacije Ana i Vlade Divac i dodala da je jako važno što radimo sa organizacijama u lokalnim zajednicama jer oni najbolje znaju sa kojim problemima se suočavaju u svojim mestima.\nOna je podsetila da svi podaci ukazuju da su jednoroditeljske porodice češće izložene riziku od siromaštva i socijalne isključenosti ili su iskod linije siromaštva, a ekonomskim osnaživanjem roditelja, najčešće žena, ovaj problem se dugoročno rešava.\nIvona Gvozdenović, menadžerka projekta, rekla je da analiza na temu položaja samohranih roditelja na tržištu rada, koju je Fondacija Ana i Vlade Divac uradila u okviru projekta, ukazuje na samohrane majke imaju otežan pristup tržištu rada, da se razlog za to često navodi poteškoća u usklađivanju privatnog i poslovnog života, da imaju manje plate i češće rade na ugovorima o privremenim i povremenim poslovima.\nOvome doprinosi nedostatak usluga u zajednici, nedostatak informacija o njihovim pravima i mogućnostima, ali I nedostatak adekvatnih programa za prekvalifikaciju, dokvalifikaciju…


Ambasada RF: Zaključci NSRS u saglasnosti s Dejtonom\nTanjug 14. novembra 2019. 17:01\nSARAJEVO – Iz Ambasade Ruske Federacije u BiH ističu da su usvojeni zaključci Posebne sednice NSRS u saglasnosti sa dejtonskim načelima, brane temeljne principe mirovnog sporazuma kao što su ravnopravnost tri konstitutivna naroda i dva entiteta sa širokim ovlašćenjima, kao i da nisu usmereni protiv bilo koga u BiH.\nKomentarišući zajedničku izjavu Upravnog odbora Saveta za provođenje mira (PIK), sa kojom se nije složio ambasador Rusije u Sarajevu, da se usvojeni zaključci zasnivaju na, kako kažu, pogrešnom tumačenju Dejtonskog mirovnog sporazuma, iz ruske Ambasade kažu da je takva izjava dela međunarodne zajednice praktično nepotrebna, čak i štetna.\n„Ne slažemo se sa tonalitetom i suštinom izjave naših međunarodnih partnera“, rečeno je Srni u pojašnjenju zašto se ruska Ambasada juče nije složila sa izjavom ambasadora PIK-a.\nU Ambasadi Rusije kažu da razumeju okolnosti zbog kojih je NSRS označila stav u vezi ustavno-pravnog položaja Republike Srpske.\n„Ubeđeni smo da bi stvaranju povoljne unutarpolitičke klime u zemlji u odlučujućoj meri doprinelo deblokiranje procesa formiranja Saveta ministara na osnovu rezultata prošlogodišnjih opštih izbora, bez veštačko postavljenih uslova koji nemaju ništa sa ovim pitanjem“, stav je ruske Ambasade.\nIzjava PIK-a, ističe se u odgovoru Srni, ne doprinosi rešavanju ovog zaista važnog pitanja za BiH.\nAmbasadori zemalja članica Upravnog odbora PIK-a odbacili su juče zaključke NSRS jer se, kako kažu, zasnivaju na pogrešnom tumačenju Dejtonskog mirovnog sporazuma.\nNaoružani napadači na motoru ubili gradonačelnika…\nFilipini: Naoružani napadači na motoru ubili gradonacelnika\nU erupciji vulkana u Indoneziji stradalo najmanje petnaest…\nDanas je 30 godina od granatiranja Dubrovnika


Početak rada fabrike "Essex" planiran za jesen, prosečna neto plata 90.000 dinara\nPočetak rada fabrike „Essex“ planiran za jesen, prosečna neto plata 90.000 dinara\nSimboličnom izgradnjom zida predsednik Srbije Aleksandar Vučić, predsednik „LS group“ Kristofer Ku, pokrajinski premijer Igor Mirović i gradonačelnik Zrenjanina Čedomir Janjić, označili su početak gradnje pogona kompanije „Essex“ u Zrenjaninu.\nFabrika će zauzimati oko 16.000 metara kvadratnih i biće fokusirana na proizvodnju emajliranih bakarnih žica. Kompanija Eseks Evropa koja posluje u okviru „LS group“-a vodeći je dobavljač žice za proizvodnju transformatora, motora i generatora. Tržištu nudi kompletan asortiman proizvoda uključujući okrugle žice, ravne emajlirane ili obložene žice i kablove za prenos električne energije kontinuiranog napona.\nPotpisivane ugovora između južnokorejske kompanije i Grada Zrenjanina\nKako je rečeno na svečanom skupu, početak proizvodnje planiran je odmah posle izgradnje fabrike, odnosno početkom četvrtog kvartala ove godine.\nPredsednik Srbije Aleksandar Vučić naglasio je da je investicija u fabriku 30,4 miliona evra, a da je država pomogla sa 1,6 miliona evra.\n-U Zrenjaninu će biti zaposleno 160 ljudi, čija će prosečna neto plata biti 90.000 dinara, a radnike 67.400 dinara. To je jedna nova pobeda, drugi viši stepen investicija i investitorima koje dovodimo u Srbiju, rekao je Vučić.\nPredsednik „LS Group“-a Kristofer Ku, istakao je da ta firma posluje na preko 100 lokacija, i da ima svoje ogranke u 25 zemalja sveta u kojima zapošljava preko 3.000 ljudi.\n– Velika mi je čast što danas proslavljamo partnerstvo između Srbije, „LS Gruop“-a i kompanije „Essex“. „LS“ danas pokreće našu prvu i jedinu lokaciju u Srbiji. Smatramo da se za postizanje izuzetnih rezultata moraju pratiti određene smernice. Međusobno poštovanje i briga su osnove poslovanja naše kommapnije, tako da nam je čast što ćemo zajedno sa vašom zemljom deliti parnerstvo, rekao je Ku.\nPokrajinski premijer Igor Mirović izrazio je nadu da će Zrenjaninu budućnosti biti jedan od najznačajnijih centara i pokretača razvoja ne samo vojvođanske, već i celokupne srpske privrede.\n-U celoj našoj zemlji, a posebno u Vojvodini odvija se brza i efikasna reindustrijalizacija naše zemlje. U proteklih 10 dana ovo je drugo mesto na kojem sam bio – prošle nedelje u Novom Sadu, ove u Zrenjaninu, a već sledeće u Žablju otvorićemo još jedna veliki pogon. Industrijska proizvodnja u Vojvodini tokom prošle godine porasla je za 7,7 odsto. Pad nezaposlenosti u celoj zemlji je izražen, posebno u Vojvodini, a upravo ovde u Srednjobanatskom okrugu smanjena je gotovo za 17,8 odsto u poslednjih godinu dana. Duboko verujem da će Zrenjanin sa ostalim opštinama koje mu gravitiraju ponovo postati ono što je nekada bio, istakao je Mirović.\nGradonačelnik Zrenjanina Čedomir Janjić rekao je da Zrenjanin već nekoliko godina pokušava da se nametne kao dobro mesto za investiranje.\n-Uvek mislimo da može bolje, ali činjenica da je samo prethodne godine ovde otvoreno preko 3.000 radnih mesta, dovoljno govori. Na ovom prostoru gde se sada nalazimo, potencijalnim investitorima možemo da ponudimo 550 hektara gradskog građevinskog zemljišta. Mislim da nas to opredeljuje kao dobro mesto za investiranje, rekao je Janjić.\nPo završetku izlaganja, Vučić, Ku, Mirović i Janjić učestvovali su u simboličnoj gradnji zida budućeg pogona u Zrenjaninu.\nTagovi essex zrenjaninposao zrenjaninVesti Zrenjaninzrenjanin\nTOP 5 predloga za doručak ili užinu u Fast food – u Popaj


Izraelska vojska prvi put vežba sa NATO\nVojna vežba "Udar sablje 18" biće održana u Poljskoj i baltičkim državama, Litvaniji, Letoniji i Estoniji, i na njoj će učestvovati 18.000 vojnika iz 19 zemalja. Biće to prva vojna vežba...\nIzrael prva zemlja koja je avione F-35 američke proizvodnje koristila u borbenim dejstvima.\nPalestinci danas sahranjuju mrtve, stradale kada ih je izraelska vojska usmrtila otvorivši vatru na učesnike protesta duž granice Gaze i Izraela. Protesti su organizovani, podsetimo, zbog...\nIzrael bombardovao Pojas Gaze (VIDEO)\nIzraelska vojska je bombardovala sinoć palestinski tunel u severnom delu Pojasa Gaze, javlja "Harec".\nIzraelski vazdušni udari na Siriju "najjači od 1982."\nNakon obaranja borbenog aviona F-16 Izrael izvršio kordinirane napade na iranske i sirijske ciljeve u Siriji.\nIzraelska vojska je oborila dve rakete lansirane iz Pojasa Gaze, saopštila je pres-služba vojske.\nSirijska vlada je najavila da će uzvratiti ukoliko Izrael nastaviti da vrši vazdušne napade na sirijsku teritoriju.


„Fajzerova“ vakcina odobrena za decu od pet do 11 godina u Americi\nFDA je saopštila da je odobrenje zasnovano na „detaljnoj i transparentnoj proceni podataka, koji uključuju i podatke nezavisnog savetodavnog komiteta eksperata, koji su glasali za odobrenje vakcine za taj uzrast“.Ranije ove nedelje, savetodavni komitet FDA glasao je 17-0, uz jedan uzdržan glas, za odobrenje vakcine za hitnu upotrebu kada su u pitanju deca.Vakcina će biti davana u dve doze po 10 mikrograma, sa razmakom od tri nedelje.Odluka je zasnovana na podacima koje je predstavio „Fajzer“, koji je pratio 2,268 dece uzrasta između pet i 11 godina koji su primili vakcinu ili placebo. Samo troje dece iz vakcinisane grupe dobilo je simptomatski oblik kovida, u poređenju sa 16 iz grupe koja je primila placebo, navodi se u studiji koja je sprovođena u avgustu i septembru, prenosi RT.Kada je u pitanju opasnost od miokarditisa i perikarditisa, primećena u starosnoj grupi dece od 12 do 17 godina koja su primila „Fajzer“ vakcinu, FDA navodi da je sprovela sopstveno istraživanje na osnovu modelovanja kako bi uporedila „koliko bi smrtnih slučajeva mogla da izazove vakcina u poređenju sa kovidom-19“. Njihov model predviđa da sveukupno „korist od vakcine nadilazi rizik kod dece između pet i 11 godina“.\nsvet, deca, medicina, zdravlje, sjedinjene američke države, fajzer/biontek, vakcina\n22:10 29.10.2021 (Osveženo: 22:11 29.10.2021)\nAmerička uprava za hranu i lekove (FDA) odobrila je vakcinu protiv virusa korona kompanija „Fajzer“ i „Biontek“ za decu uzrasta od pet do 11 godina.\nFDA je saopštila da je odobrenje zasnovano na „detaljnoj i transparentnoj proceni podataka, koji uključuju i podatke nezavisnog savetodavnog komiteta eksperata, koji su glasali za odobrenje vakcine za taj uzrast“.\nRanije ove nedelje, savetodavni komitet FDA glasao je 17-0, uz jedan uzdržan glas, za odobrenje vakcine za hitnu upotrebu kada su u pitanju deca.\nVakcina će biti davana u dve doze po 10 mikrograma, sa razmakom od tri nedelje.\nOdluka je zasnovana na podacima koje je predstavio „Fajzer“, koji je pratio 2,268 dece uzrasta između pet i 11 godina koji su primili vakcinu ili placebo. Samo troje dece iz vakcinisane grupe dobilo je simptomatski oblik kovida, u poređenju sa 16 iz grupe koja je primila placebo, navodi se u studiji koja je sprovođena u avgustu i septembru, prenosi RT.\nKada je u pitanju opasnost od miokarditisa i perikarditisa, primećena u starosnoj grupi dece od 12 do 17 godina koja su primila „Fajzer“ vakcinu, FDA navodi da je sprovela sopstveno istraživanje na osnovu modelovanja kako bi uporedila „koliko bi smrtnih slučajeva mogla da izazove vakcina u poređenju sa kovidom-19“. Njihov model predviđa da sveukupno „korist od vakcine nadilazi rizik kod dece između pet i 11 godina“.


Na Zapadu nešto novo - Печат - Лист слободне Србије\nПочетна/Свет/Na Zapadu nešto novo\nДејан Лукић 25/03/2010\tСвет Оставите коментар\nVelika Britanija se u širokoj percepciji doživljava kao američki „nosač aviona“ na domak evropskog kopna ili kao Trojanski konj SAD-a u Evropskoj uniji\nOd Prvog svetskog rata do danas jedna konstanta britanske spoljne politike tzv. „specifična veza“ sa Amerikom, uvek je preživljavala i najveće krize. Veza je preživela i momente tako krupnih turbulencija kakva je, na primer, bila čuvena Suecka kriza (1956) kada je Vašington odbio da stane na stranu trojne agresije – Britanije, Francuske i Izraela – na Egipat. Desant padobranaca na zonu nacionalizovanog Sueckog kanala završio se u debaklu.\nRuski predsednik vlade Bulganjin zapretio je da bi Rusija mogla da pritekne u pomoć Egiptu, suecka afera razvila se očas u međunarodnu krizu i Amerika je otkazala političku i vojnu podršku intervenciji napadačke trojke. Egipat se odbranio, Kanal je definitivno iz nekadašnje britanske kontrole prešao pod egipatski suverenitet; lišeni američke podrške napadači su se povukli; u Londonu je pala vlada Entioni Idna, sve se završilo u velikoj brljotini i poniženju, ali „specifična veza“ je preživela.\nOvih dana, na površini sve izgleda u redu kao i pre, ali ispod privida stvari ne stoje najbolje, veza prekomorskih rođaka je u iskušenju.\n„Dugi niz godina bio sam iskreni obožavalac Amerike i za sve to vreme nikada nisam posumnjao da naša politika greši što stoji rame uz rame sa Amerikancima u svemu što su preduzimali. Sada vidim – mada se osećam užasno bolno da to izgovorim da američke vrednosti u koje sam fanatično verovao, nisu više civilizacijske vrednosti“.\nKada preko cele stranice londonskog „Dejli mejla“ (tiraž dva miliona) ovo napiše (11. marta) Piter Oborn, čovek iz plejade britanskog žurnalizma, sva je prilika da u zemlji „Magna karte“, i bez obzira na podanički odnos aktuelnog premijera Gordona Brauna i njegovog prethodnika Tonija Blera prema svemu američkom, mnogi nisu više spremni da se automatski potpišu ispod postupaka prekomorskog rođaka. Oborn se ne libi da za neke od tih američkih postupaka otvoreno kaže da su „varvarski“. Problem američke strane u „specifičnoj vezi“ sa Britanijom je što ni „Mejl“ ni Oborn nisu više usamljeni na Temzi. Na najslušanijoj britanskoj radio stanici Bi-Bi-Sija 4, komentator (22. februara) kaže i to da je već „došlo vreme za politiku izvesnog distanciranja“ od Velikog brata i pogađa u žicu narastajućeg raspoloženja kada navodi da su „već suviše dugo britanski političari padali ničice pred američkim predsednicima, a Toni Bler je tu ponižavajući primer… Takva strategija, ako se može nazvati strategijom, očigledno je bila promašena politika od koje je naš ugled u svetu uveliko trpeo“.\n„Bračno neverstvo“ u odnosima američke vlade i, posebno, CIA prema partneru u „specifičnoj vezi“, ostavilo je u Londonu neprijatan ali intenzivan osećaj o pojavi „antibritanizma“ u najvišim krugovima američke administracije: Dejvid Miliband i Hilari Klinton\nBritanija se u širokoj percepciji doživljava kao američki „nosač aviona“ na domak evropskog kopna ili kao Trojanski konj SAD-a u Evropskoj uniji. Ali to se, ipak, vari kao manje političko opterećenje od jedne sve prisutnije, dvostruke, dileme kojom se u poslednje vreme bave britanski mediji i političke elite. Jedna je: koliko će još zvanična Britanija moći da bez preskupe političke štete prati i podržava američke „necivilizovane“ ekscese po svetu, i (drugo) koliko je Amerika, iskren saveznik u „specifičnoj vezi“. Drugim rečima, koliko Vašington ima obzira prema najbližem savezniku. „Mejl“ dodaje da je još više za brigu to što „administracija Baraka Obame više ne predstavlja časne, humane vrednosti kojima se Britanija tako dugo ponosila“.\nSerija događaja u poslednje vreme je prilično opteretila transatlantsku vezu, a neki od tih događaja još su i duboko povredili sujetu britanskog Gordog Albiona. Prošlog meseca u Domu Lordova parlamenta u Vestminsteru, baronesa Elizabet Maningam – Baler, donedavno šef unutrašnje službe bezbednosti (MI5), izašla je sa šokantnim podatkom – do sada nepoznatim – da su Amerikanci obmanuli Britance i sakrili od njih da su (2003) mučili uhapšenog islamistu Al Kaide, Khalid Šejk Muhameda.\n„Tek kada sam se povukla iz službe saznala sam (iako je imala svakodnevnu vezu sa CIA) da je Muhamed 160 puta bio podvrgnut ‘voterbordingu’ (simulirano davljenje zatvorenika)“.\nOvo otkriće značajno je što pokazuje da je, nasuprot raširenom mitu o prisnim obaveštajnim i drugim odnosima u „specifičnoj vezi“, američka strana držala u potpunom mraku agente britanskih obaveštajnih servisa i od njih krila „neophodne“ informacije o raznim vrstama mučenja. Situacija je još bolje objašnjiva podatkom da su u zatvorima CIA po svetu, veliki broj islamista ispitivali simultano američki i britanski agenti. S britanske strane, ispitivani su oni koji su bili britanski građani – obično stranog, pakistanskog, arapskog, avganistanskog i drugog porekla. Ali, nakon saslušanja zatočenici su „obrađivani“ od strane američkih islednika i mučitelja. Ovo je značilo da je britanska strana automatski postala saučesnik u „varvarskom i nezakonitom ponašanju“ (Tajms).\nSlučaj britanskog građanina arapskog porekla Binjama Muhameda nedavno oslobođenog iz američkog zatvora Gvantanamo na Kubi, takođe pripada ovoj seriji. Muhamed je tužio britansku državu da je saučesnik terora nad njim budući da su ga u toku isleđivanja u američkoj bazi Bagram (Kabul), tajnom zatvoru CIA u Maroku i, na kraju, u Gvantanamu, mučili tzv. „unapređenom tehnikom“ isleđivanja koju su američki predsednik Džordž Buš i potpredsednik Dik Čejni lično odobrili. Ali, zna se da je Muhamed, pre nego što bi bio „propušten kroz ruke“ američkih islednika, bio, takođe, ispitivan od strane britanskih agenata, a da vlada u Londonu nije intervenisala (za svog građana) kod Amerikanaca iako je, po njegovom tvrđenju, morala da zna šta se sa njim radi.\nIz dosadašnjeg sudskog postupka u slučaju Binjam Muhamed, zna se da je po njegovom dolasku iz Gvantanama u London, američka vlada vršila agresivan pritisak na Vajthol da ne dostavi sudu u Londonu materijal iz osetljivog raporta o „tehnici“ ispitivanja islamista. Reč je o retkom, poverljivom raportu koji je CIA, konačno, na više intervencija, bila prisiljena da dostavi Britancima. Iz raporta se nazire kakvim je sve sredstvima „unapređenog isleđivanja“ i Muhamed bio podvrgnut.\nNa osnovu odluke suda koji je o postojanju američkog raporta saznao iz medija Forin Ofis i MI6 (kontraobaveštajna služba) morali su da predsedavajućem sudiji proslede materijal. Amerikanci su pobesneli i odmah uputili ultimativni zahtev da vlada spreči objavljivanje detalja iz raporta. Upozoravaju da će objavljivanje ugroziti „nacionalnu bezbednost“ (!?) SAD-a, pa prete da će -obnaroduje li sud dokument – prekinuti u budućnosti saradnju na razmeni osetljivih obaveštajnih podataka sa britanskim špijunskim servisima.\n„Bračno neverstvo“ u odnosima američke vlade i, posebno, CIA prema partneru u „specifičnoj vezi“, ostavilo je u Londonu neprijatan, ali intenzivan osećaj o pojavi „antibritanizma“ u najvišim krugovima američke administracije. Ali je afera ojačala i struju „antiamerikanizma“ na Temzi. Posebno u jednom delu britanske štampe, srednjim strukturama u Vajtholu i u tzv. „tink tank“ kućama kao što je, na primer, renomirani „Čatam haus“. Poznavaoci transatlantskih prilika u Londonu pretpostavljaju da ovaj novi duh „antibritanizma“ seže sve do Baraka Obame. Obama prema ovoj pretpostavci, lično gaji jak „antikolonijalizam“ (čitaj: Britanija) nasleđen od svog oca koji je bio zatočen i mučen tokom pedesetih godina prošlog veka, od strane britanskih kolonijalnih vlasti u Keniji, tadašnjoj britanskoj koloniji.\nDobitnik Pulicerove nagrade za novinarstvo Ron Suskind, piše nedavno da pored načelnih prigovora američkoj politici, Britancima teško pada upravo to „neverstvo“ sa kojim se Veliki Brat odnosi prema njima. Tako, Suskind tvrdi da je CIA pred početak iračkog rata imala definitivnu potvrdu da Sadam Husein ne poseduje oružje za masovno razaranje, ali je tu vitalnu informaciju sakrila od Britanaca. Bler je, kao što je poznato, upravo tada izašao pred Parlament sa senzacijom da Sadam svoje oružje za masovno razaranje može da lansira protiv Zapada u roku do 45 minuta.\n„U momentu kada se Toni Bler pred Džordžom Bušom prostirao do zemlje, bosovi CIA nisu oklevali da nas zavedu i ostave u potpunom mraku“ (Oborn u „Mejlu“).\nIntervencija Amerikanaca da spreče objavljivanje poverljivog obaveštajnog raporta o slučaju Binjam Muhad, nije uspela. Forin ofis i MI6 morali su da izruče sudu sve što su dobili od Amerikanca, a sud je, uz oštar komentar predsedavajućeg u procesu, obznanio materijal. Američka packa partneru iz „specifične veze“ usledila je već prvom prilikom.\nBritanske kompanije počele su u januaru petrolejska istraživanja u vodama Foklandskih ostrva u Južnom Atlantiku na domak Argentine. Britanska imperija je ova ostrva kolonizirala 1883. godine. Pri pokušaju Argentine da vrati suverenitet nad otetom teritorijom (1992), Margaret Tačer je uputila ratnu mornaricu u Južni Atlantik. U kratkotrajnom ratu sa Argentinom Britanija je izgubila 225 vojnika, ali su Argentinci bili potučeni. Prva zahvalnica za bratsku pomoć u aferi, poslata je iz Londona u Ameriku, a koja je odmah na početku sukoba, podržala saveznika i blokirala svaku potencijalnu pomoć latinskih suseda Argentini.\nSada kada su argentinski ratni brodovi počeli da „manevrišu“ oko britanskih bušotina u vodama Foklanda, Obama se nije oglasio. U Londonu je shvaćena poruka, pa se na Temzi nije začela ni ideja o vojnoj intervenciji u slučaju daljih argentinskih „provokacija“.\nAmerika nije nikada lošije stajala u Latinskoj Americi, pa je Obama vodio računa o svojim interesima u susedstvu i glatko ohladio Britance. U Londonu su progutali packu za svoje „nepristojno“ ponašanje u slučaju Binjam Muhamed i cela stvar oko Foklanda se sada krčka na tihoj vatri u Ujedinjenim nacijama. Ponašanje Obame prema prekomorskom savezniku u slučaju Foklanda ostavilo je na Temzi gorak ukus sećanja na „izdajstvo“ Amerike u sueckoj krizi.\n„Obamin tim hladno je iskalkulisao da ostane neutralan u našem novom ogledanju sa Argentinom u stvari koja je toliko bliska našem srcu i važna za naše nacionalne interese“, komentariše radio Bi-Bi-Si 5 i zaključuje da je „ipak došlo vreme da naši političari stanu na liniju našim američkim rođacima kako bi nas tretirali malo časnije i sa više respekta“.\nSpecifična transatlantska veza nije, treba reći, pukla još uvek. Britanija i dalje ostaje američki „nosač aviona“ na obalama Evrope; Gordon Braun je, nema sumnje, i dalje nameran da, uprkos većinskom javnom raspoloženju u zemlji, lunatički sledi avanture Obame u Avganistanu i drugde. Ali je očigledno da je u specifičnoj vezi poremećen lagodni mir dosadašnjih činjenica, da dva oka u glavi gledaju pomalo razroko, da su se dve obale Atlantika pomalo razmakle.


Zašto sanjamo da propadamo? – BiGportal.ba\nKoliko puta vam se desilo da tokom sna “propadnete”? Trzate nogom kao da ste upravo pali sa nekih stepenica ili litice, samo odjednom propali u mračnu rupu? Naravno da niste jedini kome se to dešava. Većina ljudi to opisuje kao iznenadni osećaj spoticanja, skoka ili pada u prazninu, praćenog trzajem tela, grčevima u mišićima ili čak osećaju nepokretnosti. Neki posle toga jednostavno nastave da spavaju, ali mnogi se uplaše, jer im srce ubrzano kuca, pa se zabrinu šta im se i zašto to dešava. Međutim, razloga za brigu nema.


Presudu je izrekao sudija Branko Perić i to svega pola sata nakon okončanja završnih reči tužilaštva i odbrane. U presudi je navedeno da Mehmedagić i Pekić nisu krivi za delo koje im je stavljeno na teret, odnosno da tužilaštvo nije uspelo da dokaže njihovu krivicu.\nPrethodno je tužilac Oleg Čavka tražio da se oni oglase krivim i osude u skladu sa zakonom. Tražio je i da se Osmici zabrani obavljanje funkcije direktora OBA na period od pet godina. S druge strane odbrana je tražila oslobađajuću presudu.\nOptužnicom obojici je na teret stavljeno da su u privatne svrhe koristili resurse i kapacitete OBA da bi došli do informacija i fotografija o pošiljaocu anonimne prijave koja je protiv Osmice ranije podnesena Tužilaštvu BiH.\nRadi se o izuzimanju i objavljivanju snimaka s nadzorne kamere poslovnice "BH Pošta" na kojima se vidi nepoznata žena koja je navodno podnela prijavu protiv Mehmedagića. Snimke je objavio portal istraga.ba, navodeći da je na snimku Mirela Bubalo, savetnica ministra MUP FBiH Aljoše Čampare, čiji su lični podaci i adresa javno objavljeni.\nOsman Mehmedagić Osman Mehmedagić Osmica zloupotreba položaja Muhamed Pekić


Počeo “Jahorina ekonomski forum” | Hercegovina Press\nNa Jahorini je danas otvoren dvodnevni „Jahorina ekonomski forum“ pod nazivom „Ekonomija novog doba – inovacije, digitalizacija i komunikacione tehnologije kao baza ekonomskog razvoja“.\nForum je otvorio izvršni direktor Udruženja ekonomista Republike Srpske „Svot“ Saša Grabovac, a uvodno obraćanje održaće predsjednik Republike Srpske Željka Cvijanović.\nGrabovac je tom prilikom istakao da tema ovog foruma – „Ekonomija novog doba – inovacije, digitalizacija i komunikacione tehnologije kao baza ekonomskog razvoja“ izabrana zbog njenog značaja za razvoj ekonomije.\n„Kreiranje društva baziranog na inovacijama i znanju predstavlja jedinu moguću opciju“, istakao je Grabovac, dodavši da raduje što nosioci vlasti u Republici Srpskoj prepoznaju značaj ove teme.\n„Nadam se da ćemo donijeti zaključke koji će pomoći u rješavanju brojnih izazova koji nas očekuju u budućnosti“, istakao je Grabovac na otvaranju skupa.\nCilj skupa, koji organizuje Udruženje ekonomista Republike Srpske „Svot“ u saradnji sa Savezom ekonomista Srbije, jeste da ukaže na značaj okretanja digitalnoj ekonomiji i razvoju informaciono-komunikacionih tehnologija, odnosno četvrtoj industrijskoj revoluciji.\nTokom skupa biće održan niz panel-diksusija, a jedna od njih planiranih za prvi dan od 13.45 do 15.00 časova biće i ona o temi „Aktuelni trendovi u energetskom sektoru“ na kojoj će učestvovati Đokić, kao i vršilac dužnosti generalnog direktora „Elektroprivrede Republike Srpske“ Luka Petrović.\nCentralna panel-diskusija o temi „Kako kreirati ambijent potreban za razvoj inovacionih kompanija“ najavljena je za 16.30 časova, a očekuje se izlaganje i Rajčevića.\nTakođe, u 17.45 časova počinje i panel-diskusija „Digitalizacija, poreske uprave – dokle smo stigli“ na kojoj će Vidovićeva govoriti o efektima koje digitalizacija ima na javne prihode, kao i planovima resornog ministarstva i Vlade Srpske za dalju digitalizaciju u fiskalnoj oblasti.\nDrugi dan Foruma počeće u 9.00 časova prezentacijom inovacija kompanije „Kolektor CCL Banjaluka“ na kojoj će protokolarni govor održati Petričević.\nU 13.00 časova biće održana panel-diskusiji „Premijer sa privrednicima“ na kojoj će predsjednik Vlade Srpske Radovan Višković govoriti o prioritetima i ciljevima ekonomskog razvoja. Ovom panelu prisustvovaće, između ostalih, i Petričević.


06/06/2022 | 17:12\nPredsednik Srbije Aleksandar Vučić primio je ambasadora Ruske Federacije Aleksandra Bocan-Harčenka, koji ga je obavestio o razlozima otkazivanja posete ministra spoljnih poslova Sergeja Lavrova.\nBocan-Harčenko rekao je da je ministar Lavrov onemogućen da dođe, jer avion ruske vlade nije dobio neophodne dozvole za prelet na ruti do Beograda, uručivši predsedniku Vučiću odgovarajuće dokumente.\nVučić je izrazio nezadovoljstvo zbog okolnosti koje su sprečile dolazak Lavrova. On je rekao da će Srbija, uprkos svemu, čuvati nezavisnost i samostalnost u političkom odlučivanju, nastaviti evropski put uz negovanje tradicionalnih prijateljskih i partnerskih odnosa sa zemljama na svim kontinentima i očuvanje vojne neutralnosti.\nLavrov: Potez bez presedana\nMinistar spoljnih poslova Rusije Sergej Lavrov nazvao je potez triju zemalja da zabrane prelet ruskog aviona kojim je trebalo da dođe u posetu Srbiji “bez presedana” i dodao da i dalje očekuje objašnjenje zbog odluke koje su doneli.\nLavrov je naveo da će, umesto dolaska u Srbiju, pozvati šefa srpske diplomatije Nikolu Selakovića u posetu Moskvi, preneo je Rojters. “Glavna stvar je da niko neće moći da uništi naše odnose sa Srbijom”, istakao je Lavrov.\nZvaničnici iz Severne Makedonije i Bugarske potvrdili su da nisu dozvolili prelet aviona šefa ruske diplomatije Sergeja Lavrova preko teritorije tih zemalja. Iz ruskog Ministarstva spoljnih poslova je saopšteno da su Bugarska, Severna Makedonija i Crna Gora zatvorile svoj vazdušni prostor za prelet aviona kojim je Lavrov trebalo da dođe u Beograd.\nKremlj je to, kako navodi Rojters, opisao kao “neprijateljski potez”.\n“Ako je poseta ruskog šefa diplomatije Srbiji na Zapadu viđena kao pretnja svetskih razmera, onda na Zapadu stvari stoje prilično loše”, rekao je Lavrov.


Premijer Novalić s predstavnicama Udruženja "Žene ženama" - Privredna štampa\nPremijer Novalić s predstavnicama Udruženja "Žene ženama"\nPremijer Federacije Bosne i Hercegovine Fadil Novalić susreo se danas, u sjedištu Federalne vlade u Sarajevu, s predstavnicama Udruženja “Žene ženama” na čelu sa izvršnom direktoricom Memnunom Zvizdić.\nPredstavnice ove nevladine organizacije, posvećene afirmaciji žena u svim sferama javnog i privatnog života, informirale su federalnog premijera o problemu neujednačenih prava u isplatama porodiljskih naknada u Federaciji BiH.\nKako isplata ovih naknada za zaposlene i nezaposlene porodilje u kantonima nije ujednačena, sagovornici su danas razmatrali načine izjednačavanja ovih osnovnih prava. Rečeno je da bi jedno od mogućih rješenja moglo biti formiranje fonda ne federalnom nivou kako bi prava bila ista, a isplate naknada redovne za sve porodilje u Federaciji BiH.\nPredstavnice Udruženja “Žene ženama” obavijestile su premijera Novalića da je, u saradnji s partnerskim organizacijama, prikupljeno više od 12 hiljada potpisa građana koji podržavaju inicijativu izjednačavanja porodiljskih naknada u FBiH.\nSagovornici su razgovarali i o prijedlogu izmjena i dopuna Krivičnog zakona FBiH koje je ovo udruženje uputilo Parlamentu FBiH i kojim su pooštrene odredbe u pravcu kažnjavanja počinilaca fizičkog i seksualnog nasilja nad ženama i djecom.\nUdruženje "Žene ženama"Vlada FBiH\nTravnik: BeeZone dobio svoje prve poduzetnike\nU okviru projekta „TRIK za nove mogućnosti u zapošljavanju i poduzetništvu“, koji implementira REZ Agencija sa svojim partnerima, juče je…\nZIPS u broju 1426, maj 2020. godine, donosi\nAKTUELNO Konkretna primjena Zakona o ublažavanju negativnih ekonomskih posljedica U „Službenim novinama Federacije BiH“, broj 28/20 konačno je objavljen Zakon…\nNovalić i Džindić s predstavnicima Koncerna Elektroprivreda BiH o stanju u rudnicima\nPremijer Federacije Bosne i Hercegovine Fadil Novalić i federalni ministar energije, rudarstva i industrije Nermin Džindić danas su, u sjedištu…\nOdržana 114. sjednica Vlade FBiH\nVlada Federacije BiH je, na današnjoj sjednici u Sarajevu, utvrdila Prijedlog zakona o registru finansijskih izvještaja kojim se uređuju…\nNovi signalni uređaji za slabovidne osobe u Beču\nSASE: Danas promet 2.532,06 KM


REAKCIJE Potpredsjednik SBB-a\nSvaki nemir i svako uznemiravanje osjete na svojoj koži\n- Nakon posljednjih uznemiravanja povratničke zajednice, prvenstveno u Srebrenici, ali i u ostalim dijelovima manjeg bh. entiteta, više je nego neophodno pokrenuti institucionalnu zaštitu povratnika - rekao je potpredsjednik Saveza za bolju budućnost BiH Admir Čavka.\n- Novi ministar sigurnosti BiH Fahrudin Radončić pokazao je novi pristup u rješavanju ovog problema. Umjesto klasičnog populizma, Radončić je od institucija RS tražio sigurnost za sve nas koji smo se vratili svojim domovima - istaknuo je Čavka.\n- Bitno je da se mijenja sam pristup rješavaju ovog problema. Upravo su institucije te koje su dužne da zaštite sve građane i da sankcioniraju one koji uznemiravaju povratnike. Povratnici nisu građani drugog ili trećeg reda - poručio je Čavka.\n- Zbog toga je bitno da tražimo odgovornost onih koji su odgovorni za ugrožavanje povratničke sigurnosti u manjem bh. entitetu, a to su upravo institucije. Zato je potez Fahrudina Radončića potez državnika, a ne potez jednosemestralnog političara - kazao je Čavka.\nAdmir Čavka Savez za bolju budućnost Povratnici Srebrenica\nAdmir Čavka: Prijetili su da će mi pobiti porodicu\nČavka: Dijalog između Bošnjaka i Srba je neminovnost\nZavodnik iz serije "La Casa de Papel" u vezi sa Tatjanom iz Srbije\nČEKA SE PREVOZ\nHoće li do 27. maja doći Hodžićevih 20 respiratora\nPrvaka Evrope nećemo dobiti, samo jedan klub htio igrati


Kada mi je teško zagrlim svoju braću | Apel\nPRIČE POMOĆ Kada mi je teško zagrlim svoju braću\nKada mi je teško zagrlim svoju braću October 1, 2020\nU južnoj podgorini , na petnaestak kilometara od Skoplja, nalazi se selo Kučevište, koje je, istorijski gledano, imalo veliki značaj za srpsku zajednicu u ovim krajevima. Delivši dobro i zlo sa srpskim narodom, ljudi sa ovih prostora i danas svedoče o svom poreklu i rodu, ostajući i u novonastalim okolnostima, ono što su oduvek bili.\nUske ulice, gusto zbijene kuće, na kojima je primetan čudan spoj starih zemljanih kuća i nadograđenih delova koji ih pridržavaju i proširuju, pokazuju nam da stanovnici ovog siromašnog sela, žive veoma teško, pa su ovakve „hibridneˮ kuće svedočanstvo istrajnosti i upornosti da njihova stara ognjišta budu i dalje uslovna za život.\nBistrim pogledom i skromnim glasom, odgovaraju nam na početne šale i pitanja koja volimo da postavljamo deci njihovog uzrasta. Pozivaju nas da uđemo u kuću i provedemo vreme sa njima dok se njihovi roditelji ne vrate. Sedeći na rasklimatanoj drvenoj stolici pored starog šporeta na drva, Svetlana nas sa pažnjom gleda, upijajući svaku reč koju izgovorimo. Ukočenost tela i ozbiljnost kojom se obraća bratu, ukazuju nam na to da su ova deca daleko zrelija od svojih vršnjaka, što i ne čudi kada vidimo u kakvim uslovima žive.\nKuća u kojoj žive je u osnovi veoma stara, pa je na tu osnovu nadograđivano još prostorija, a samo je taj nadograđeni deo u funkcionalnom stanju. Dečije sobe u kojima najmlađi Perovići provode najviše vremena skoro da su neuslovne za život, goli beton i od vlage tamni zidovi ukazuju na svu teškoću odrastanja u uslovima koji nisu dostajni ljudskih bića, a ponajmanje dece.\nNastavak priče vidite na: https://www.srbizasrbe.org/kada-mi-je-tesko-zagrlim-svoju-bracu-moje-zastitnike-svetlana-iz-kucevista/\nMakedonijaSkopljeSkopska Crna Gora\nPrethodnoDonacija školskog pribora za porodicu Živanović\nSledećeSvetski dan starih


Zabranjena Parada ponosa | Autonomija\nZabranjena Parada ponosa\nDržava kapitularila pred ekstremistima posle višenedeljne kampanje zastrašivanja javnosti u kojoj su prednjačili sami državni zvaničnici.\nMinistarstvo unutrašnjih poslova (MUP) zabranilo je danas sve javne skupove koji su bili zakazani za vikend, a nose povećani bezbednosni rizik.\nInače, vest o zabrani, doneto j posle procene bezbodnosnih struktura da nisu spremne da se suoče s huliganima, usledila je nekoliko sati nakon što je na Pasuljanskim livadana „uspešno izvedena“ vežba antiterorističke jedinice MUP-a Srbije.\nInače, pomenuti zakon predivđa zabranu održavanja javnog skupa radi, kako se navodi, ometanja javnog saobraćaja, ugrožavanja zdravlja, javnog morala ili bezbednosti ljudi i imovine.\nO zabrani održavanja javnog okupljanja nadležni organ je dužan da obavesti sazivača skupa najkasnije 12 sati pre vremena za koje je skup zakazan.\nIz MUP-a je saopšteno i da se zabrana ne odnosi na kulturne i sportske manifestacije.


BalkanMagazin :: JUŽNI TOK JAČI KROZ SRBIJU NEGO KROZ GRČKU\nJUŽNI TOK JAČI KROZ SRBIJU NEGO KROZ GRČKU\nsreda, 17. septembar 2008 15:19\nKapacitet gasovoda Južni tok kroz Srbiju biće sigurno veći od 10 milijardi metara kubnih godišnje, kaže Saša Ilić, v.d. generalnog direktora JP Srbijagas\nKapacitet gasovoda Južni tok kroz Srbiju biće sigurno veći od 10 milijardi metara kubnih godišnje, kaže Saša Ilić, v.d. generalnog direktora JP Srbijagas za Balkanmagazin ističući da su u utorak sa delegacijom Gazproma vođeni pregovori oko tehničkih detalja vezanih za izgradnju gasovoda Južni tok.\nSastanak radnih grupa Gazproma i Srbijagasa za izgradnju gasovoda Južni tok kroz Srbiju je samo početak pregovora oko realizacije međudržavnog aranžmana Srbije i Rusije, čiji sastavni delovi su, pored gasovoda Južni tok i izgradnja podzemnog skladišta gasa Banatski dvor i prodaja 51 odsto Naftne industrije Srbije AD Gazpromnjeftu.\n-Deo pregovora oko organizacije zajedničkog preduzeća Srbijagasa i Gazproma vodiće u ime vlasnika Javnog preduzeća Srbijagas, Vlade Srbije ministar energetike, Petar Škundrić. Mi smo juče razgovarali oko tehničkih detalja. Otpočeli smo prve pripreme za izradu fizibiliti studije, kojom će biti određene trasa gasovoda, prečnik i strategija za kompresorske stanice kao i sam kapacitet gasovoda Južni tok kroz Srbiju. Ne bih sada licitirao tačan kapacitet ali, sigurno je da će on biti daleko veći od 10 milijardi kubika godišnje, kaže Ilić podsećajući da u samom međudržavnom sporazumu sa Rusijom to i piše.\nPojašnjavajući deo strategije o kapacitetu Iluć kaže da Gazprom paralelno sa razgovorima u Srbiji i u drugim zemljama prikuplja potrebne podatke o sadašnjoj i potencijalnoj budućoj potrošnji.\n-Gasovod Južni tok će se granati u Bugarskoj ka Srbiji i ka Grčkoj. Relano je da ovaj naš pravac bude dominantan jer gasovodom kroz Srbiju će se pored nas snabdevati Mađarska, Austrija, Slovenija i Italija. Južnim krakom će se snabdevati samo Grčka i južna Italija. Gazprom planira da se kompletna potrošnja prirodnog gasa u Srbiji snabdeva Južnim tkom, što znači da mi, kada gasovod bude završen nećemo dobijati gas preko Mađarske. Mađarska će se delimično i dalje snabdevati postojećim gasovodom a deo ovog energenta će joj stizati Južnim tokom. Isti slučaj je i sa Austrijom, dok će se kompletno smabdevanje severa Italije, gde je njihova skoro kompletna industrijska potrošnja, snabdevati iz Južnog toka, navodi Ilić.\nNa ponovljeno pitanje Balkanmagazina o tome da li se može pretpostaviti da će gasovodom Južni tok kroz Srbiju ići i svih 18 milijardi kubnih metara prirodnog gasa godišnje Ilić je rekao:\n-Sve zavisi od procenjenih kapaciteta potrošnje prirodnog gasa sa narednih deset i više godina. Gazprom pravi mrežu koja će obezbediti potrebni kapacitet gasovoda da zadovolji sve potrebe potrošača u ovim zemljama, dugoročno. Kao što sam već rekao, nezahvalno je sada pominjati konkretne cifre.\nOve Ilićeve reči potvrđuju i iz Gazproma, u čijem se saopštenju kaže da se „Gazpromova delegacija, na celu sa Vladom Rusakovom, članom odbora i direktorom sektora za strateški razvoj, sastala se sa Sašom Ilićem, v.d. direktora Srbijagasa, tokom radne posete Srbiji, odnosno Novom Sadu, 16. septembra 2008. godine. Učesnici sastanka su obavili razgovor i postigli dogovor o planu za izradu nacrta studije izvodljivosti o izgradnji gasovoda Južni tok kroz Srbiju. Učesnici sastanka su razgovarali o potencijalnim količinama gasa koje će biti isporučene Srbiji kroz projekat Južni tok. Studija izvodljivosti za Srbiju će biti sastavni deo opšte studije izvodljivosti za celokupan projekat Južni tok, koji pokriva teritoriju Rusije, Crnog mora kao i zemlje centralne i istočne Evrope.”\nu saopštenju Gazproma dalje se navodi da će „Studija izvodljivosti o izgradnji dela gasovoda Južni tok kroz Srbiju biti izrađena u skladu sa sporazumima između Ruske Federacije i Republike Srbije, čije su pojedinosti navedene u međuvladinom sporazumu potpisanom 25. januara 2008. godine i sporazumu od 25. februara 2008. godine o saradnji između Srbijagasa i Gazproma na implementaciji projekta izgradnje gasovoda za tranzit prirodnog gasa kroz Srbiju. Zajednička radna grupa će raditi na pripremi studije izvodljivosti pre osnivanja zajedničke kompanije koja je predviđena sporazumom između dveju kompanija.”\nDogovoreno je da se sledeći sastanak radnih grupa za Južni tok održi u novembru u Moskvi.\nVeć večeras, eventualno sutra u Beograd treba, međutim, da dođe delegacija gazproma koja će sa predstavnicima Vlade Srbije pregovarati o Srbijagasu i NIS-u. Osim sa ministrom Škundrićem, koji je na čelu ministarstva koje je u međudržavnom sporazumu navedeno kao direktno nadležno u pregovorima oni će razgovarati i sa potpredsednikom Vlade Srbije i ministrom ekonomije i regionalnog razvoja Mlađanom Dinkićem. Posle predstavnika gazproma iduće nedelje će u Beograd doći Sergej Šojgu, ruski ministar za vanredne situacije i kopredsednik međuvladinog komiteta sa saradnju sa Srbijom, koji će, takođe, pregovarati i sa Dinkićem, o njegovom insistiranju na tome da Gazprom treba da poveća sumu od 400 miliona evra, koliko je prema međudržavnom protokolu predviđeno da plati za 51 odsto NIS-a.


Gojkovićeva: Parlament će početi sa radom čim se steknu uslovi - 07.04.2017, Sputnik Srbija\nPredsednica Skupštine Srbije Maja Gojković izjavila je da će Parlament početi sa radom čim se za to steknu uslovi, a proteste koji se dešavaju prethodnih dana... 07.04.2017, Sputnik Srbija\n15:37 07.04.2017 (Osveženo: 16:22 07.04.2017)\n© Tanjug / DRAGAN KUJUNDZICPredsednica Skupštine Srbije Maja Gojković\nPredsednica Skupštine Srbije Maja Gojković izjavila je da će Parlament početi sa radom čim se za to steknu uslovi, a proteste koji se dešavaju prethodnih dana ocenila je kao političke.\nGojkovićeva je rekla da je zahteve učesnika protesta videla na društvenim mrežama i to kod Bojana Pajtića, koji se, kaže, posle godinu dana setio da je poslanik.\n„Sad vidim da je on student i da se pridružio nekakvim protestima, vidim Jelenu Karleušu, ne mogu da pratim društvene mreže da vidim ko sve od njih studira, a ko ne studira“, kazala je Gojkovićeva.\nKako je rekla, očekuje da se svi uozbilje, da ti protesti dobiju neki zakonski legalitet i legitimitet, da se u Srbiji i Beogradu nastavi sa radom i da Parlament može da funkcioniše.\n„To je politički skup, ima političke zahteve. O svim tim zahtevima možemo da razgovaramo u Parlamentu, nikakav problem nije. Postoji procedura, nešto napišeš, pošalješ u Parlament, zakaže se sednica, otvori se rasprava i glasanje i vidi se ko ima većinu“, rekla je Gojkovićeva.\nOna je dodala da, što se nje tiče, nije problem da Parlament nastavi sa radom.\n„Nije nikakav problem, ja odmah danas mogu da počnem, tu sam, radim, po ceo dan sam u Beogradu. Čim mi kažu da žele da rade posao zbog kojeg smo izabrani, ja počinjem“, rekla je Gojkovićeva.\nUpitana šta ako se protesti nastave i da li Parlament neće raditi zbog toga, Gojkovićeva je kazala da trenutno nema uslova i da se trenutno dešavaju politički protesti koji nisu prijavljeni i nisu u skladu sa zakonom, te da će rad biti nastavljen kada se za to stvore uslovi.\nGojkovićeva je podsetila da su izbori za predsednika za građane završeni u noći kad je proglašen rezultat i istakla da je predsednik Srbije Aleksandar Vučić.\n„Izbori se ponavljaju u nekoliko izbornih jedinica 11. aprila, onda će se proglasiti konačni rezultati. Molim sve da poštuju izbornu volju građana Srbije, da poštuju one koji su izašli na izbore i da sve što imamo da kažemo uvedemo u institucije i demokratske tokove“, rekla je Gojkovićeva.


Vučić o EU: Ako nas ''se sete za Dan bezbednosti...'' - BIGportal.ba\nVučić o EU: Ako nas ”se sete za Dan bezbednosti…”\n29 Oktobra, 2019 29 Oktobra, 2019 080\nPredsjednik Srbije Aleksandar Vučić istakao je večeras, poslije razgovora u sjedištu EU da su ga predsjednik evropske komisije Žan Klod Junker i evropski komesarom za proširenje Johanes Han prijateljski uvjeravali da je važno da Srbija ostane na evropskom putu, što je, kaže, prihvatio, ali i uzvratio da će Srbija svoj evropski put graditi i ponašati se kao suverena zemlja, uz dobre odnose sa svim drugima .\nVučić kaže da je pitanje „šta je to što mi treba da činimo, da bi imali koristi i kada možemo da očekujemo članstvo u EU, ako svoj posao obavimo“ pitanje na koje danas nije lako dobiti odgovor.\nPrenio je da su ga evropski zvaničnici pitali zašto je “veća vidljivost” odnosa Srbije sa Rusijom, posebno u vojnoj sferi, na šta je kaže, u prijateljskom tonu, jer je posebno zahvalan Junkeru, ali i Hanu što su uvijek pokazivali veliko poštovanje prema Srbiji, ukazao kako to izgleda iz našeg ugla.\n“Kada hoćemo da kupimo oružje kod zapadnih evropskih zemalja onda nas isputuju šta ‘šta će vam ovo i ono..’.i to traje tri godine. Jedini je Emanuel Makron promenio stav i kazao, hoćete ‘Mistral’ evo vam”, dodao je on.\n“Sada ne moram da objašnjavam nikome jer imamo suverenu zemlju. Zar naše pare nisu dobre?”, zapitao je on.\nPonovio je: Srbija je suverena zemlja i da će se tako ponašati.\n“Bićemo na evropskom putu, iako nije jasno šta će da se zbiva sa EU, niti nama, niti ovima u Uniji”, naglasio je on.\nU izjavi novinarima u Briselu kazao je da je bolje, od drugih u regionu, predviđao šta će se dešavati oko procesa evropske integracije i da je to rekao i Ediju Rami i Zoranu Zaevu prilikom susreta u Novom Sadu.\n“Naše je da u regionu uređujemo bolje odnose, čuvamo stabilnost, radimo i sprovodimo reforme, a da li će ‘da nas se sete za dan bezbednosti’, to je drugo pitanje”, kazao je on.\nIstakao je da EU ne može da očekuje od nas više od racuonalnog pristupa evropskim integracijama, i da nije realno očekivati strahoviti entuzijazam i oduševljenost građana Srbije. Vučić:Makronova ideja nije strašna za SRB,cilj članstvo u EU\nVučić je komentarisao i ideju Emanuela Markona koji govori o strateškom partstvu zemalja regiona sa EU, umesto članstva i drugačijoj metodologiji na evropskom putu.\n“To su manje više nagađanja ili kako će da dođe do izmene teksta postojećih dokumenta EU”, rekao je Vučić.\nZa Srbiju ništa od toga nije strašno bolno, rekao je. “Samo da znamo šta nam je činiti”.\n“Tu sada postoje različite priče, ali ako otvorite ili privremeno zatvorite pet ili deset poglavlja možda bi mogli da učestuvjemo u podeli strukturnih fodnova u tim oblastima”, napomenuo je Vučić.\n“Onda ne bi čekali pet ili sedam godina da dobijemo novac za energetiku i ekonomski i regionalni razvoj. Teško je da izmerite sada, imao dobrih stvari i na jednoj i drugoj strani. Ali, naš krajnji cilj je članstvo u EU”, naglasio je Vučić.\nKaže da lično veoma poštuje Makrona i da je sa njim razgovarao tokom posjete sedam ili osam sati i da vjeruje da predsjednik Francuske želi Srbiji najbolje, i da voli Srbiju.\n“Siguran sam da će se potruditi da pronađemo za našu zemlju ono što je najbolje”.\nVučić dodaje da postoje nagađanja oko toga da li će poslije lokalnih izbora u martu u Francuskoj, doći do promjene određenih dokumenta EU i kakve će ”definicije” po pitanju daljeg proširenja biti usvojene – ne može niko trenutno da kaže.\n“Komisia će morati da bude ustanovljena i da donese odluke da li će se više pitati komisija ili države članice. Ranije je komisija više odlučivala. Čini mi se da da se sada ide više na suverenistički pristup da države člance donose značajnije odluke”, rekao je Vučić.\nZaev: Novo ime Severne Makedonije biće blokirano\nBritanski parlament donio odluku: Vanredni izbori 12. decembra


Google predstavio novi alat sa kojim se web sajt učitava duplo brže — Online Tržište\nObjavio(la) admin u kategoriji Google, Optimizacija, SEO - Optimizacija za internet pretraživače, Web alati na dan 4. Novembra 2010. / ostavite komentar\nU okviru Google-a postoji organizacija poznata kao “Učiniti Web Bržim” koja je juče svetu predstavila poklon. Nešto novo pod imenom mod_pagespeed bi trebalo da učini saj bržim i proces jednostavnijim.\nMi smo upravo pokrenuli novi open-source Apache modul pod nazivom mod_pagespeed koji svaki webmaster može da koristi kako bi ubrzao i automatski optimizovao svoje sajtove (nešto poput Page Speed-a, samo što je sve automatsko). On može da smanji vreme učitavanja stranica do 50%, drugim rečima, on ubrzava web sajt za otprilike 2x,\nobjasnio je predstavnik Google-a.\nOvaj mod_pagespeed bi definitivno trebalo da bude od koristi webmaster-ima, s obzirom da je poznato da posetioci nikako ne vole kada suviše dugo traje da se stranica učita.\nU svakom slučaju, sigurno je da će se sada pojaviti mnogo više alata namenjenih poboljšanju brzine i sugestija za optimizaciju. Google-ov predstavnik je takođe istakao da su svi u Google-u opsednuti brzinom koju stalno mere, razmišljaju o načinima za njeno poboljšanje i da je to nešto što je zacrtano u kompanijinim kvartalnim ciljevima.\nTagovi: apache modul, ubrzanje


Избеглице цепају Европску унију (Други део)\nIzbeglice cepaju Evropsku uniju (Drugi deo)\nPojava stotina hiljada izbeglica i migranata iz Afrike i zemalja Bliskog i Srednjeg Istoka u Evropi je stvorila čitav niz linija suprotstavljenih jedna drugoj i čvorišta za konflikte koji su se još do skora činili skoro nemogući. Mađarske vlasti su se oštrom kritikom obrušile na Austriju i još više Nemačku zato što, po njihovom mišljenju, svesno mame izbeglice i tako Mađarsku pretvaraju u „prolazno dvorište“. Retorika Viktora Orbana, mađarskog premijera, postaje sve grublja, kao da nas vraća u vreme od pre sto godina, prepuno komplikovane kolizije u uzajamnim odnosima Austrougarske i Nemačke, kao i tihog suparništva Beča i Budimpešte.\nJoš vrelije strasti besne u Skandinaviji, gde je sve očiglednija suprotstavljenost Švedske i Danske. Reklo bi se da švedske vlasti pristaju da prihvate izbeglice i migrante, ali istovremeno pokušavaju da im zatvore pristup preko švedsko-danske granice, optužujući Kopenhagen da teži da „izađe suv iz vode“ preko leđa svojih severnih suseda.\nMeđutim, suština problema je u švedskoj principijelnoj neodlučnosti i u vezi sa bilateralnim odnosima sa susedima, i preko gradnje prepreka na sopstvenim granicama. I jedno i drugo neizbežno nailazi na norme i principe koje su evropske zemlje u prethodnim periodima same ponudile Evropskoj komisiji i drugim institucijama Evropske unije. Zato danas one ne mogu čak ni da pretenduju da u ovakvim situacijama samostalno vode politiku. Kako to pokazuje iskustvo – nezadovoljstvo vlastima koje se pojavljuje s vremena na vreme u Mađarskoj, Grčkoj ili Češkoj – pokazuje da stepen samostalnosti ove ili one države unutar postojećeg evrointegracionog modela teži nuli. A samim tim, za efikasniju borbu za sopstvene nacionalne interese neophodni su ili preispitivanje navedenog modela, ili njegovo izvođenje van okvira same države uz smenu nacionalno-državne elite na vlasti.\nKoliko je verovatan sličan razvoj događaja u današnjoj Evropi? „Guru“ američke geopolitike Zbignjev Bžežinski je još krajem devedesetih pisao o zadatku „nacionalističkog antagonizma koji je stajao pred Evropom“. Danas može da se govori da sama Evropska unija svojom politikom ne samo unutar nje, već i izvan njenih granica, faktički obnavlja navedeni antagonizam i na međudržavnom, i na državnom nivou svake zemlje pojedinačno.\nNacionalni obaveštajni savet SAD, blizak američkom obaveštajnom miljeu, još pre nekoliko godina prognozirao je da će do 2015. godine u evropskim zemljama živeti do 30 miliona muslimana (u tom trenutku ih je bilo 18 miliona). Navedena procena se bazirala na tadašnjem nivou migracije i pokazateljima rasta broja stanovnika preko nataliteta i nije mogla da pretpostavi sadašnji migracioni talas. Međutim, i tada su eksperti već udarali u zvona. „Sve veća koncentracija muslimana može da dovede do zaoštravanja napregnutosti i destabilizacije situacije“, prognozirali su analitičari američkog Nacionalnog obaveštajnog saveta.\nJasno je da su te pretnje danas mnogo jače. Prema proračunima nemačke radiostanice Deutsche Welle, samo u ovoj godini „u Nemačkoj može da zatraži političko utočište od 800.000 do milion ljudi. Smatra se da će ga polovina njih i dobiti“.\n„Prihvatajući izbeglice iz zemalja koje su zahvaćene ratom, Nemci polaze od humanitarnih i moralnih razloga, pri tom malo misleći na moguće posledice onoga što se dešava“, konstatuju nemački eksperti.\nIstina, ima Nemaca koji sa pragmatizmom koji im je kao naciji svojstven, već pokušavaju da izračunaju kakvu će korist moći da steknu od talasa izbeglica i migranata. „Eksperti su odavno zazvonili u zvona: da bi se sačuvao današnji standard Nemačke neophodan je jak i vrlo širok dotok emigranata, jer će se do 2030. godine nemačka ekonomija sudariti sa manjkom od 10 miliona radnika“, navodi pomenuta radiostanica.\nTakve procene nisu neosnovane, ali upravo one omogućuju da se predvidi dalje zaoštravanje suprotnosti u samoj Evropskoj uniji. Problem je u tome da ako još pre par godina u Evropskoj komisiji uopšte nije postojao jasan plan za reagovanje na izazove migracije, danas može da se govori o pravom klinču u koji su upale i odluke i norme EU. Sa jedne strane Brisel i pojedine zemlje-članice EU već se po navici pozivaju na Dablinski sporazum, koji odgovornost za prijem migranata stavlja na prvu zemlju u kojoj su se migranti našli pošto su ušli u Evropsku uniju. Sa druge – predlozi Evropske komisije o organizovanju sistema kvota obavezuje sve koji učestvuju u tom sistemu da prihvataju izbeglice i migrante i da na sebe preuzimaju njihove troškove.\nTakva kolizija za vlade glavnih zemalja EU (u prvom redu Nemačke, Francuske i Austrije) otvara širok prostor za manipulacije, omogućujući im da prihvataju samo one izbeglice i migrante koji zadovoljavaju njihove „proizvodne“ uslove, i da šalju nazad u Mađarsku, Hrvatsku, Slovačku, Češku i druge države sve one, koji im ne odgovaraju.\nEvropske vlasti se ne libe i da otvoreno, cinično, trguju kvotama. Tako je Španija, prema podacima portugalskih izvora, kao odgovor na molbu Evropske komisije da prihvati 5849 izbeglica, izračunala (sa preciznošću od jednog čoveka) da je spremna da primi samo 2749 ljudi.\nSve su oštrije protivurečnosti i u redovima vladajućih elita. Pitanje izbeglica sve više muči i vladinu koaliciju u Nemačkoj. Pošto su vlasti Minhena ocenile da je broj izbeglica koje su stigle u taj grad samo u toku proteklog vikenda premašio cifru od 40.000 ljudi, glavni grad Bavarske je digao neviđenu uzbunu. Ta federalna zemlja je razmestila približno dve trećine svih izbeglica koje su do tada stigle u Nemačku, a dramatični kadrovi iz okoline glavne železničke stanice u Minhenu su šokirale aktiviste lokalnog Hrišćansko-socijalnog saveza. Njihov lider Horst Zehofer je izjavio da je odluka Angele Merkel da se bez kontrole u njihovu zemlju propuste izbeglice i migranti iz Mađarske – „pogrešna“. A ministarstvo unutrašnjih poslova druge federalne zemlje – Meklenburg- Prednja Pomeranija je pozvalo da se odmah preduzmu mere radi suprotstavljanja „nekontrolisanom dolasku izbeglica“, jer inače već kroz nedelju-dve u toj federalnoj zemlji jednostavno više „neće biti mesta“.\nPo strani od diskusije nije ostao ni predstavnik Nemačke u Evropskoj komisiji Ginter Etinger.Otvoreno pokušavajući da sačuva „lice Brisela“ on je predložio da se za rešavanje problema izbeglica promeni nemački ustav. Sadašnja redakcija nemačkog Ustava, po njegovim rečima, ne omogućuje da se operativno odbijaju izbeglice iz takozvanih „sigurnih zemalja“ i da se vraćaju kući. „Osnovni zakon može da se promeni tako da procedura donošenja odluka o davanju pribežišta ide mnogo brže nego do sada“, smatra Etinger, koji u vladinoj koaliciji Nemačke zastupa CDU Angele Merkel.\nMeđutim, problem je u tome što najveći deo izbeglica i migranata koji se uputio u Nemačku dolazi iz onih drugih, nesigurnih zemalja. I ako je moguće da Etingerov predlog postane još efikasniji kako bi se stanovnici Malija ili Senegala poslali nazad u zemlje iz kojih su došli, šta da se radi sa Sirijcima i Iračanima koji su po volji SAD i rukovodstva Evropske unije postali taoci geopolitičkih igara i borbe za ponovnu podelu uticajnih sfera?\nU suštini – sadašnja kriza je rasvetlila četiri osnovne slabosti Evropske unije.\nPrva je nesposobnost da se vodi samostalna spoljna politika, izdvojena od interesa SAD. To se odnosi i na Severnu Afriku, i na Bliski Istok, i na Ukrajinu, i na Rusiju.\nDruga je nepostojanje realnog prognoziranja razvoja situacije i sposobnosti da se preduzimaju preventivne mere.\nTreća je činjenica da u arsenalu Evropske unije ne postoje jasni mehanizmi i pravne norme za rešavanje problema izbeglica i migranata. Oni koji postoje nisu samo neefikasni, već su direktno protivurečni jedni drugima, tako da parališu procese reagovanja.\nČetvrta slabost je ona koja čuva dubinske protivurečnosti u redovima same organizacije, kako u njenim centralnim organima i nacionalnim vladama, tako i među članicama EU pojedinačno. I očigledno je da, da bi se te slabosti prevazišle i Evropska unija izvela na novi nivo shvatanja situacije, ni sadašnje rukovodeće elite, a tim pre ni briselska birokratija, jednostavno – nisu sposobni.


Masovni protesti u Ukrajini\nDemonstracije protiv vlade u Kijevu sve intenzivnije\nKako se procenjuje, 100.000 demonstranata je marširalo ulicama glavnog grada uprkos vladinoj zabrani protesta.\nPreko sto hiljada ukrajinskih demonstranata danas je marširao ulicama Kijeva kako bi izrazili gnev zbog odbijanja predsednika Viktora Janukoviča da potpiše sporazum o slobodnoj trgovini sa Evropskom unijom.\nSpecijalci su danas upotrebili suzavac pošto se nekoliko hiljada demonstranata odvojilo od mirnih protesta i pokušalo da silom udje u obližnju zgradu administracije. Ambulantna kola su prevozla desetine povredjenih u bolnice. To je do sada najveći skup nakon više od nedelju dana protesta.\nPredsednik Janukovič je, pre nekoliko dana, doneo odluku da ne potpiše sporazum sa EU, rekavši da Ukrajina mora da nastavi tesne veze sa Rusijom. To saopštenje je iznenadilo prisutne na samitu EU u glavnom gradu Litvanije, Viljnusu gde je Janukovič u petak trebalo da potpiše pomenuti sporazum. Demonstracije u Ukrajini, kojima se zahteva predsednikova ostavka, su od tada sve intenzivnije i obimnije.


Šest pametnih pravila koja svaka kompanija mora da zna\nBack PRIVREDA INSTITUCIJE Šest pametnih pravila koja svaka kompanija mora da zna\nčetvrtak, 20 mart 2014 09:33\n„Kompanije koje slede „pametna pravila“ vrlo su efikasne u pogledu resursa koje koriste, jer se problemi rešavaju potpunim uravnoteženjem, kroz saradnju, veštine i inovativnost zaposlenih. Troškovi koji nastaju primenom „pametnih pravila“ višestruko su manji od troškova koji bi nastali u „klasičnim“ programima koordinacije i saradnje, a za koje se zalaže mnogo organizacionih stručnjaka. Takođe, prednost „pametnih pravila“ je i u zadovoljstvu zaposlenih, koje se povećava zajedno sa performansom jer kompanije uklanjaju komplikovanost koja uzrokuje neefikasnost i frustraciju.\nDakle, umesto da „preopteretite“ vašu šemu organizacije sa puno strelica i slojeva, zašto vam cilj ne bi bila pametna jednostavnost koju ćete dobiti primenom šest „pametnih pravila“?“\nOvo je osnovni zaključak koji se može izvući iz predavanja direktorke Informacionog centra za poslovnu standardizaciju i sertifikaciju BSC na savetovanju o konkurentnosti i održivom razvoju (KOR2014) u uslovima današnjeg, otežanog poslovanja. Uvereni da čitaoce TOPSRBIJE zanima ova tematika, pružamo im mogućnost da se sa ovom problematiko detaljnije upoznaju:\nPravilo 1 - Razumeti šta vaše kolege rade\nDa bi pametno odgovorili na složenost, ljudi zaista moraju da shvate posao onog drugog; ciljeve i izazove koje drugi moraju da ispune, resurse na koje se oslanjaju, i ograničenja u okviru kojih ti drugi funkcionišu. Ljudi ne mogu naći te vrste informacija u zvaničnim opisima radnih mesta; to mogu naučiti samo posmatranjem i interakcijom.\nObaveza rukovodilaca i direktora je da omoguće uspostavljanje interakcije među kolegama i razmenu informacija među njima. Bez tog zajedničkog razumevanja, ljudi će za nastale probleme kriviti nedostatak veštine ili integracije kod drugih, a ne resurse i ograničenja organizacije.\nIstraživanje stvarnog konteksta rada zaposlenih pomaže direktorima da utvrde da li ljudi sarađuju i koliko to dobro rade. Iako se mogu meriti udruženi učinci grupe, teško je meriti učešće -doprinos svakog člana, i što je više saradnje, to postaje i teže. Uistinu, kada se rukovodioci oslanjaju na tradicionalnu metriku i povratne informacije kolega, mogu biti u situaciji da nagrađuju ljude koji zapravo izbegavaju saradnju.\nNaravno, nije uvek izvodljivo da rukovodilac provede mesec dana posmatrajući do detalja, u minut šta se dešava na prvoj liniji. No, rukovodioci stvarno trebaju da dopune zvaničnu postojeću metriku i izveštaje koje dobijaju sa zapažanjima i ocenama kada god je to moguće. Često, samo jedan dan posmatranja interakcija na terenu, u pogonu, između ljudi na raznim funkcijama, daće uvid u to kako i gde se saradnja prekida. Jednom kada se odredi momenat istine i neki glavni jednostavni uzroci, moguće je krenuti sa primenom drugih pravila.\nPravilo 2 - Ojačati ljude koji sve integrišu\nU gotovo svakoj organizacionoj jedinici postoje rukovodioci, često na određenoj sektorskoj funkciji, koji već imaju kontakte sa raznim glavnim akterima (klijentima i drugima). Ako je primenjeno prvo pravilo i utvrđeno kako ljudi rade, biće verovatno prilično jasno ko su ti pojedinci ili grupe koji mogu da budu integratori, koji će pomagati timovima da ostvare potrebnu saradnju sa drugima i na taj način ostvare višak vrednosti.\nKada su jednom određeni tj. odabrani, potrebno je ojačati njihovu moć pojačavajući njihove odgovornosti i dajući im veći uticaj na pitanja koja su bitna drugima. Uklanjanje nekih zvaničnih pravila i procedura takođe pomaže da se pojača diskreciono pravo odabranih integratora. Što je kompanija veća, sve je veća potreba za osobama-integratorima, ali istovremeno je i potreba za formalnim procedurama manja. Na žalost, većina rukovodilaca misli suprotno od ovoga.\nPrailo 3 - Proširiti ovlašćenja\nObično ljudi sa najmanje ovlašćenja u organizaciji nose na sebi najveći teret saradnje, i istovremeno su najmanje vrednovani za to. Kada oni to shvate, povuku se često iz saradnje i kriju u svojim utočištima. Kompanije to žele da spreče i žele da pojačaju saradnju. Da bi to bilo moguće, potebno je da tim ljudima daju veća ovlašćenja i moć kako bi oni mogli da preuzimaju inicijative i da veruju drugima. Davanje ovlašćenja i moći nikako ne treba uraditi na račun oduzimanja moći drugima u sistemu. Odgovor je u svaranju novih baza moći, dajući pojedincima nove odgovornosti za pitanja koja su bitna kako drugima, tako i za performanse sistema.\nPravilo 4 - Povećati brzinu reciprociteta\nDobar način da se podstakne produktivna saradnja je da se prošire odgovornosti integratora izvan aktivnosti nad kojima imaju direktnu kontrolu. Utvrđivanje njihovih ciljeva bogatijim i složenijim navešće ih da prihvataju kompromise, pre nego da ih izbegavaju. No, ako merite ljude samo po onome što mogu da kontrolišu, oni će se stidljivo povući i uskratiti svoju pomoć pri rešavanju drugih problema za koje vam je potrebno njihovo mišljenje.\nKako proširiti odgovornosti za postizanje krajnjih ciljeva? Zar u toj situaciji nije potrebno ljudima dati više resursa? Zapravo, često je bolje skloniti resurse. Porodica koja ima pet ili šest televizora ne mora da pregovara koji program da gleda, jer svako može da gleda šta hoće, a rezultat je vrsta samodovoljnosti koja ubija porodični život. Znači, uklanjanje resursa je dobar način da učini ljude zavisnijim i da oni više sarađuju međusobno, jer bez takvih „bufera“ njihove aktivnosti imaju veći uticaj na efikasnost onih drugih. Eliminisanjem internih monopola i stvaranjem preklapanja, grupisanjem aktivnosti ili čak postavljanjem spoljnih veza, takođe se povećava mogućnost za recipročnu akciju i saradnju.\nMože se zaključiti da stvarna saradnja ne znači da se dobro slažete. Stvarna saradnja je zapravo uzimanje u obzir ograničenja i ciljeva drugih pri vašem odlučivanju.\nPravilo 5 - Učiniti da zaposleni osete „senku budućnosti“\nŠto je više vremena potrebno da odluke daju efekte, to je teže držati donosioca odluke odgovornim. Mnogi koji su uključeni u pokretanje višegodišnjeg projekta više neće biti tu kada se on završi. Biće prebačeni na neki novi posao, ili lokaciju, ili unapređeni. Neće osetiti posledice mera koje su preduzeli, kompromisa koje su činili, ili pak, posledice dobre saradnje koje su uspostavili. Jednostavno rečeno - „senka budućnosti“ (Robert Akselroud) ih ne dostiže. Verovatnije je da će ljudi osetiti „senku budućnosti“ ako im se budućnost približi. Na primer, skraćenjem vremena trajanja i vođenja mnogbrojnih projekata, rezultati tj. dostignuti ciljevi su vidljivi u doglednom vremenu.\nDrugi mogući način je da se raspodelom posla naniže, ubrza realizacija projekta i tako „senka budućnosti“ bude dostižna donosiocima odluka.\nPravilo 6 – Okriviti, imenovati one koji ne sarađuju\nNeke aktivnosti zahtevaju mnogo vremena između uzroka i posledica, npr. istraživanja i razvoja, tako da je nemoguće postaviti niz direktnih, povratnih informacija koje izlažu ljude posledicama njihovog delovanja. Postoje takođe situacije kada je posao toliko udaljen da je teško dobiti direktne informacije koje su važne za ljude koji rade te poslove, jer zavise od drugih. U tim slučajevima, rukovodioci sami moraju da zatvore krug povratnih informacija, eksplicitno uvodeći kazne za sve koji ne sarađuju u rešavanju problema, iako se problemi ne dešavaju direktno na njihovom terenu ali isto tako uvode i nagradu kroz povećanje plate u svim jedinicama koje su uspešno sarađivale.\nMarija Vujaković, BSC Informativni centar\nSvetski dana turizma obeležen prigodnom konferencijom u Privrednoj komori Vojvodine\nKokai Roland, direktor JP Vojvodinašume o nastupu Republike Srbije na svetskoj izložbi trofeja „One with Nature“ u Budimpešti


Obradović: Ako vlast proceni da je izlaznost u nedelju mala, opet će angažovati džipove i batinaše | EpicentarPress\nObradović: Ako vlast proceni da je izlaznost u nedelju mala, opet će angažovati džipove i batinaše\nDatum: 15.06.2020. 21:39\nPredsednik Dveri Boško Obradović izjavio je za N1 da u Srbiji danas ne može da se čuje niko ko kritikuje vlast, i da zato treba bojkotovati predstojeće izbore koji su, prema njegovoj oceni, i rizik za zdravlje građana, jer svakog dana imamo više desetina novoobolelih od koronavirusa.\nNije samo reč o opoziciji, ne može da se čuje niko ko kritikuje vlast, ko ukazuje na ključne probleme, kazao je Obradović gostujući na TV N1. Iz kontakta sa građanima tokom obilaska Srbije stekao je utisak da bojkot ima utemeljenje među građanima.\n"Ljudi su podeljeni, polovinu ne samo da ne interesuje opozicija, nego ih ne interesuje ništa. Druga polovina hoće da zastane, hoće da uzmu materijal, da se slikaju, da javno kažu da su za bojkot", istakao je.\nUpozorio je i da su izbori rizik za zdravlje građana, jer svakog dana imamo više desetina obolelih od koronavirusa, a glasanje će se obavljati u malim zatvorenim prostorijama, u kojima će ceo dan boraviti više desetina ljudi. Stoga je pozvao građane da u nedelju ostanu kod kuće, sačuvaju svoje zdravlje, ali i svoj glas za neke poštene i slobodne izbore.\nLider Dveri je konstatovao da je vlast lagala građane ili sada kada kaže da je sve u redu, ili u vreme vanrednog stanja kada je poručivala da zbog koronavirusa treba da sede zatvoreni u kućama.\nBojkot će ogoliti diktaturu, ocenio je Obradović i poručio da opozicija okupljena u Savezu za Srbiju neće priznati rezultate izbora, niti Skupštinu, niti novu Vladu. Opozicione stranke koje su se odlučile da učestvuju na izborima, prema njegovom mišljenju, samo daju "veštačko disanje" i "legitimitet nedemokratskom režimu".\nBojkot ima svojih mana, i stranke koje neće učestvovati na izborima mnogo toga gube, ali dobijaju kredit kod građana za neke naredne izbore, ocenio je Obradović ističući da je upravo bojkot prečica do demokratskih, slobodnih i poštenih izbora.\nUpitan kako će ih građani videti i čuti posle izbora, Obradović je odgovorio: "Kako su nas mogli videti i čuti i do sada", podsetivši da za opoziciju nema mesta na televizijama sa nacionalnim frekvencijama i u visokotiražnim novinama.\nObradović je primetio i da se vlast i prorežimski mediji obračunavaju samo sa opozicijom koja je u bojkotu, dok stranke koje učestvuju na izborima ni u jednom trenutku nisu predmet napada.\nPodsetio je i da su se na prethodnim izborima pojavljivali batinaši i džipovi bez tablica sa tamnim staklima, izrazivši uverenje da će ih na ulicama biti i u nedelju ako se u nekom trenutku ispostavi da je izlaznost manja nego što režimu odgovara.\nLider Dveri je kazao i da je jasno da Vučić priprema javnost za "finale tajnih pregovora sa Hašimom Tačijem i priznanje lažne države Kosovo" posle izbora, i pozvao je "sve patriote" da bojkotuju izbore i brane Ustav.